qundao/data-zh-poetry huggingface dataset:
次东卿韵挽北村秋官五首
作者：边贡
朝代：明

昔我师事公，公以我为友。长安车马地，相从十年久。如何永潜翳，冥卧西山亩。敢谓涕无从，离离满衣袖。喔喔鸡乱啼，皎皎月在墙。立马古城下，长歌尽馀觞。咄嗟霄汉姿，今返冥漠乡。公昔较我艺，弱冠举于乡。公子复青年，探花冠群芳。浩荡云中衢，接羽相翱翔。思公不可见，断绝我中肠。我才疏以拙，应答多后时。长怀陇头吟，负公十景诗。公今卧泉壤，陇树生新枝。何意述德篇，翻为断肠词。昔公谢病居，坐卧释子床。药物虽见亲，书帙犹在傍。中宵激昂志，江汉相与长。哀哀七尺坟，漠漠春芜荒。
次东卿韵挽北村秋官五首·其一
作者：边贡
朝代：明

昔我师事公，公以我为友。长安车马地，相从十年久。如何永潜翳，冥卧西山亩。敢谓涕无从，离离满衣袖。
次东卿韵挽北村秋官五首·其三
作者：边贡
朝代：明

公昔较我艺，弱冠举于乡。公子复青年，探花冠群芳。浩荡云中衢，接羽相翱翔。思公不可见，断绝我中肠。
次东卿韵挽北村秋官五首·其二
作者：边贡
朝代：明

喔喔鸡乱啼，皎皎月在墙。立马古城下，长歌尽馀觞。咄嗟霄汉姿，今返冥漠乡。
次东卿韵挽北村秋官五首·其五
作者：边贡
朝代：明

昔公谢病居，坐卧释子床。药物虽见亲，书帙犹在傍。中宵激昂志，江汉相与长。哀哀七尺坟，漠漠春芜荒。
次东卿韵挽北村秋官五首·其四
作者：边贡
朝代：明

我才疏以拙，应答多后时。长怀陇头吟，负公十景诗。公今卧泉壤，陇树生新枝。何意述德篇，翻为断肠词。
次何逊落日泛江赠鱼司马之作奉送刘美之
作者：边贡
朝代：明

相投已盍簪，相赠还留带。昨暮长安西，今朝苑城外。谁言车马地，复得须臾会。会君心暂悦，去君心转切。秋岐蔓寒草，隐隐烟不绝。归雁影联翩，坠叶声骚屑。端居尚兴感，况乃万里别。桂舸溯江湘，何时到蛮汭。蛮水夜悠悠，月明登郡楼。幽兰翠萦渚，紫蘅香绕洲。应歌楚人词，坐惜勋名浮。
次杜工部秋雨叹韵柬希尹
作者：边贡
朝代：明

睡起山厨湿烟白，堆盘忽见红蟹鲜。狂夫对此兴不浅，恰值床头无酒钱。檐雨霏霏暮声急，蓬头独倚阑干立。美人可望不可攀，閒诵枯鱼过河泣。径荃篱菊寒缤纷，半紫半黄花似云。若令此物混桃李，虽有贞固何由分。华阳老人头半黑，坐对幽芳三叹息。屈平元亮今不逢，莫向西风论价值。吁嗟屋漏不可数，四壁颓墙少完堵。自缘物候近重阳，怪底满城终日雨。城南山寺风且寒，欲往只愁行路难。伏枕高歌夜不寐，床头酒壶旬日乾。
次杜工部秋雨叹韵柬希尹·其一
作者：边贡
朝代：明

睡起山厨湿烟白，堆盘忽见红蟹鲜。狂夫对此兴不浅，恰值床头无酒钱。檐雨霏霏暮声急，蓬头独倚阑干立。美人可望不可攀，閒诵枯鱼过河泣。
次杜工部秋雨叹韵柬希尹·其三
作者：边贡
朝代：明

吁嗟屋漏不可数，四壁颓墙少完堵。自缘物候近重阳，怪底满城终日雨。城南山寺风且寒，欲往只愁行路难。伏枕高歌夜不寐，床头酒壶旬日乾。
次杜工部秋雨叹韵柬希尹·其二
作者：边贡
朝代：明

径荃篱菊寒缤纷，半紫半黄花似云。若令此物混桃李，虽有贞固何由分。华阳老人头半黑，坐对幽芳三叹息。屈平元亮今不逢，莫向西风论价值。
次棠陵韵题黑菊赠石冈
作者：边贡
朝代：明

图史春行满客囊，此中偏载晚篱香。临歧欲采寒花赠，似隔盈盈水一方。
次正斋韵题石冈图
作者：边贡
朝代：明

白石冈头榆柳新，苍苍茅屋掩深春。山翁不注扬云易，怪底门无问字人。
次献吉留别韵
作者：边贡
朝代：明

初春郊甸积雪满，客子出门岐路长。征车杳杳去不息，关柳青青愁未央。却望泰山怀故道，即归梁苑亦他乡。十年京洛交游地，日夕风烟思渺茫。
次献吉留别韵
作者：边贡
朝代：明

初春郊甸积雪满，客子出门歧路长。征车杳杳去不息，关柳青青愁未央。却望泰山怀故道，即归梁苑亦他乡。十年京洛交游地，日夕风烟思渺茫。
次王内史留别韵
作者：边贡
朝代：明

昼锦归来乐事恬，海云西指屋筹添。慈颜倍觉逢春好，寿酒无妨入夜淹。山寺笋舆閒里驾，玉堂花架梦中签。新诗处处称三绝，虚遣王郎美谢瞻。
次白岩韵甲申除夕五首
作者：边贡
朝代：明

前山云接后山烟，可道公归是偶然。霖雨出山知有日，入山亲纪甲申年。北窗閒卧读南华，出处吾生信有涯。五色晓云天子宅，一篱秋菊野人家。黑发勋名镜里看，紫宸章疏早辞官。閒心自爱商山曲，懒听人歌蜀道难。落落朝廷醉眼中，苦缘忧国愿年丰。老臣心事如工部，只有升沈迹未同。留公无计奈公何，外国中朝属望多。此日同为太行赋，几时重和庆云歌。
次白岩韵甲申除夕五首·其一
作者：边贡
朝代：明

前山云接后山烟，可道公归是偶然。霖雨出山知有日，入山亲纪甲申年。
次白岩韵甲申除夕五首·其三
作者：边贡
朝代：明

黑发勋名镜里看，紫宸章疏早辞官。閒心自爱商山曲，懒听人歌蜀道难。
次白岩韵甲申除夕五首·其二
作者：边贡
朝代：明

北窗閒卧读南华，出处吾生信有涯。五色晓云天子宅，一篱秋菊野人家。
次白岩韵甲申除夕五首·其五
作者：边贡
朝代：明

留公无计奈公何，外国中朝属望多。此日同为太行赋，几时重和庆云歌。
次白岩韵甲申除夕五首·其四
作者：边贡
朝代：明

落落朝廷醉眼中，苦缘忧国愿年丰。老臣心事如工部，只有升沈迹未同。
次白洲韵赠黄教授二首
作者：边贡
朝代：明

贾生只合住长沙，三载江陵却寄家。云静碧天秋日午，讲堂吟对木樨花。春日黉宫花正开，宫前宫后锦成堆。如今南郡多桃李，尽是黄公种得来。
次白洲韵赠黄教授二首·其一
作者：边贡
朝代：明

贾生只合住长沙，三载江陵却寄家。云静碧天秋日午，讲堂吟对木樨花。
次白洲韵赠黄教授二首·其二
作者：边贡
朝代：明

春日黉宫花正开，宫前宫后锦成堆。如今南郡多桃李，尽是黄公种得来。
次蒲汀二首
作者：边贡
朝代：明

春朝飞雪舞风回，谷日中宵起迅雷。腊后不教滕六出，蛰前那遣阿香来。深江满浸遗蝗种，厚地潜惊律管灰。借问化机谁转斡，只应天府近三台。石城虎踞九关开，钟阜龙盘亦壮哉。地保金汤分表里，气通云汉切昭回。镐京本是文王土，太乙休誇武帝台。头白词臣窃供奉，两京清秩去还来。
次蒲汀二首·其一
作者：边贡
朝代：明

春朝飞雪舞风回，谷日中宵起迅雷。腊后不教滕六出，蛰前那遣阿香来。深江满浸遗蝗种，厚地潜惊律管灰。借问化机谁转斡，只应天府近三台。
次蒲汀二首·其二
作者：边贡
朝代：明

石城虎踞九关开，钟阜龙盘亦壮哉。地保金汤分表里，气通云汉切昭回。镐京本是文王土，太乙休誇武帝台。头白词臣窃供奉，两京清秩去还来。
次陈静斋九日二首
作者：边贡
朝代：明

山水留佳赏，登临夙有期。却怜重九日，空读汴台诗。卧雨情无那，停云思欲痴。夜深还秉烛，閒对菊花枝。九日逢连雨，宾朋屡费邀。实孤黄菊盏，虚想绿云箫。蟋蟀声逾近，梧桐叶尽飘。喜闻归不远，旌节候来朝。
次陈静斋九日二首·其一
作者：边贡
朝代：明

山水留佳赏，登临夙有期。却怜重九日，空读汴台诗。卧雨情无那，停云思欲痴。夜深还秉烛，閒对菊花枝。
次陈静斋九日二首·其二
作者：边贡
朝代：明

九日逢连雨，宾朋屡费邀。实孤黄菊盏，虚想绿云箫。蟋蟀声逾近，梧桐叶尽飘。喜闻归不远，旌节候来朝。
次韵寄王光生四首
作者：边贡
朝代：明

屋里琴书屋外田，绕庭松树古藤缠。何时却遂东山约，閒伴先生乐暮年。绿阴回首代红英，客舍流光只可惊。病起偶宽书簿债，独将尊酒向谁倾。博得荆南五裤歌，一钱囊底奈贫何。匣中犹有龙泉在，閒就巴江石上磨。一麾江郡领尘官，何似山中菽水欢。梁楚板舆平似砥，凭君休说路行难。
次韵寄王光生四首·其一
作者：边贡
朝代：明

屋里琴书屋外田，绕庭松树古藤缠。何时却遂东山约，閒伴先生乐暮年。
次韵寄王光生四首·其三
作者：边贡
朝代：明

博得荆南五裤歌，一钱囊底奈贫何。匣中犹有龙泉在，閒就巴江石上磨。
次韵寄王光生四首·其二
作者：边贡
朝代：明

绿阴回首代红英，客舍流光只可惊。病起偶宽书簿债，独将尊酒向谁倾。
次韵寄王光生四首·其四
作者：边贡
朝代：明

一麾江郡领尘官，何似山中菽水欢。梁楚板舆平似砥，凭君休说路行难。
次韵梧山中丞寄别东塘侍史八首
作者：边贡
朝代：明

宋台梁馆暮霜馀，野色苍茫拥使车。马首不随南去雁，袖中元有北征书。岸苇萧萧河水寒，骄嘶骢马鞴银鞍。燕山代谷飞腾过，送别无歌行路难。行部能教阴雨晴，渡河还遣浊流清。愿磨中岳山头石，记取西江御史名。漫怀家庆感晨昏，国士须凭国士论。闻道阿翁将阿母，花间长日醉清樽。谏草书残驿舍灯，翠华冲雪恐难胜。回轺莫向春明路，见说君王在白登。羽盖飘飖白日临，回光应烛小臣心。愿同汲黯留中闼，更拟相如赋上林。每逢朝客转惊神，北望长安几侧身。紫禁烟花夹城柳，别来今已十番春。闪闪龙旗树五更，煌煌芝火照层城。当年奉引趋蹡地，曾听钧天广乐声。
次韵梧山中丞寄别东塘侍史八首·其一
作者：边贡
朝代：明

宋台梁馆暮霜馀，野色苍茫拥使车。马首不随南去雁，袖中元有北征书。
次韵梧山中丞寄别东塘侍史八首·其七
作者：边贡
朝代：明

每逢朝客转惊神，北望长安几侧身。紫禁烟花夹城柳，别来今已十番春。
次韵梧山中丞寄别东塘侍史八首·其三
作者：边贡
朝代：明

行部能教阴雨晴，渡河还遣浊流清。愿磨中岳山头石，记取西江御史名。
次韵梧山中丞寄别东塘侍史八首·其二
作者：边贡
朝代：明

岸苇萧萧河水寒，骄嘶骢马鞴银鞍。燕山代谷飞腾过，送别无歌行路难。
次韵梧山中丞寄别东塘侍史八首·其五
作者：边贡
朝代：明

谏草书残驿舍灯，翠华冲雪恐难胜。回轺莫向春明路，见说君王在白登。
次韵梧山中丞寄别东塘侍史八首·其八
作者：边贡
朝代：明

闪闪龙旗树五更，煌煌芝火照层城。当年奉引趋蹡地，曾听钧天广乐声。
次韵梧山中丞寄别东塘侍史八首·其六
作者：边贡
朝代：明

羽盖飘飖白日临，回光应烛小臣心。愿同汲黯留中闼，更拟相如赋上林。
次韵梧山中丞寄别东塘侍史八首·其四
作者：边贡
朝代：明

漫怀家庆感晨昏，国士须凭国士论。闻道阿翁将阿母，花间长日醉清樽。
次韵赠李子行之如陈
作者：边贡
朝代：明

迢迢阻欢宴，戚戚伤离居。离居结中怀，郁郁惨不舒。若人美无度，贞抱冲以虚。朝为同朝客，夕暮隔林墟。林墟积秋霖，流潦不可除。四野晦苍苍，行行安所如。驱马临大道，瞻顾空踟躇。
次韵送张茂才含赴举
作者：边贡
朝代：明

少日遨游天子堂，翩翩雏凤羽毛苍。遥从北斗看南斗，却过辰阳下缅阳。绿鬓堪为探花使，青藜应待校书郎。谁知万里怀亲意，愁见孤云日暮翔。
次韵题豫斋扇
作者：边贡
朝代：明

适意无多言，一笑成莞尔。我心寒沙月，君心古潭水。莫作江上波，随风夜中起。
正月七日饮敖水部分司归即事
作者：边贡
朝代：明

结舍临江岸，传觞感岁华。偶同人日酒，翻滞使星槎。水冻仍馀雪，林寒且未花。醉归烧短烛，高枕听昏鸦。
正月十七日先大人寿辰
作者：边贡
朝代：明

此日吾亲寿，常年乐事多。夜堂歌窈窕，春綵戏婆娑。永恨重泉隔，深惊六载过。风前酹卮酒，肠断楚川波。
正月十五
作者：边贡
朝代：明

城上旌旗闪夕光，城边戈甲俨龙骧。郊门月上游尘静，辇路春回细草长。千古再逢周礼乐，十年曾奉舜衣裳。行宫咫尺天俱远，愁见林鸦接翅翔。
正月晦日游徐氏西园晚过杏花村遂登凤台次韵蒲汀二首
作者：边贡
朝代：明

芳时嘉侣共招寻，眺远凭高快赏心。城畔古丘封碧草，水边迟日媚青林。遥山雨霁千峰出，近郭烟浮万井沈。向晚欲归还小立，关关幽鸟送春音。步屧名园酒且随，兴高翻怕主人知。繁花临岸水虚照，丛竹倚岩风倒吹。懒慢不妨终日坐，登临如有隔年期。春塘见说鲈鱼美，欲把长竿理钓丝。
正月晦日游徐氏西园晚过杏花村遂登凤台次韵蒲汀二首·其一
作者：边贡
朝代：明

芳时嘉侣共招寻，眺远凭高快赏心。城畔古丘封碧草，水边迟日媚青林。遥山雨霁千峰出，近郭烟浮万井沈。向晚欲归还小立，关关幽鸟送春音。
正月晦日游徐氏西园晚过杏花村遂登凤台次韵蒲汀二首·其二
作者：边贡
朝代：明

步屧名园酒且随，兴高翻怕主人知。繁花临岸水虚照，丛竹倚岩风倒吹。懒慢不妨终日坐，登临如有隔年期。春塘见说鲈鱼美，欲把长竿理钓丝。
段村候成之佥宪
作者：边贡
朝代：明

客子复迎客，黄昏行古林。短墙登吠犬，列火动栖禽。对雪三年梦，维舟半夜心。他时重相见，佳话比山阴。
殷石溪哭子和作
作者：边贡
朝代：明

闻君失却娇生子，老泪淋漓尺五棺。情逐雨花春落寞，恨随江水夜瀰漫。帘前逐鸟竿犹在，纸上涂鸦墨未乾。应对阿婆伤往事，啼乌声里说更残。前身应有再来时，请看东园十岁儿。且喜未衰难绝望，共知无益省悬思。维熊梦拟重符兆，谈虎诗惭独后期。早晚共携收泪酒，慰君怀抱破君疑。
殷石溪哭子和作·其一
作者：边贡
朝代：明

闻君失却娇生子，老泪淋漓尺五棺。情逐雨花春落寞，恨随江水夜瀰漫。帘前逐鸟竿犹在，纸上涂鸦墨未乾。应对阿婆伤往事，啼乌声里说更残。
殷石溪哭子和作·其二
作者：边贡
朝代：明

前身应有再来时，请看东园十岁儿。且喜未衰难绝望，共知无益省悬思。维熊梦拟重符兆，谈虎诗惭独后期。早晚共携收泪酒，慰君怀抱破君疑。
殷石溪迁居二首
作者：边贡
朝代：明

溪翁小隐城隅地，窈窕松窗对竹林。习静不知红日晚，避名真似碧山深。临池野鹤陪孤立，破雪江花笑苦吟。从此凤凰台畔路，杖藜应许数相寻。鉴湖欲并贺知章，洛社何如司马光。耆旧即今新续传，达人随处可为乡。沙溪绿蕙牵风细，水榭青萝映月长。更喜郁林洲畔石，岁寒相对倚冰霜。
殷石溪迁居二首·其一
作者：边贡
朝代：明

溪翁小隐城隅地，窈窕松窗对竹林。习静不知红日晚，避名真似碧山深。临池野鹤陪孤立，破雪江花笑苦吟。从此凤凰台畔路，杖藜应许数相寻。
殷石溪迁居二首·其二
作者：边贡
朝代：明

鉴湖欲并贺知章，洛社何如司马光。耆旧即今新续传，达人随处可为乡。沙溪绿蕙牵风细，水榭青萝映月长。更喜郁林洲畔石，岁寒相对倚冰霜。
毕司空宅夜宴留别
作者：边贡
朝代：明

楚江丛茜百花明，巫峡岧峣万里情。用武空怀蜀丞相，牧民那遣鲁书生。山过赤壁矶犹在，路转黄州水更清。长忆春风别离地，画堂灯火夜三更。
毛东塘李空同韵赠别张惟信内翰兼呈老怀二首
作者：边贡
朝代：明

还里偶逢驱驷日，通家难比识荆初。青年羡子风云遂，白首惭予笔砚疏。玉垒锦江秋独往，汉关秦塞意何如。黄扉本是丝纶地，莫向亭溪学钓鱼。青枫阙下承恩后，江叶霜前把袂初。两地别离乡国异，几年音问故交疏。仙台望远君相得，学海飞声我不如。华发盈簪欲归去，久思莼菜与鲈鱼。
毛东塘李空同韵赠别张惟信内翰兼呈老怀二首·其一
作者：边贡
朝代：明

还里偶逢驱驷日，通家难比识荆初。青年羡子风云遂，白首惭予笔砚疏。玉垒锦江秋独往，汉关秦塞意何如。黄扉本是丝纶地，莫向亭溪学钓鱼。
毛东塘李空同韵赠别张惟信内翰兼呈老怀二首·其二
作者：边贡
朝代：明

青枫阙下承恩后，江叶霜前把袂初。两地别离乡国异，几年音问故交疏。仙台望远君相得，学海飞声我不如。华发盈簪欲归去，久思莼菜与鲈鱼。
毛给舍宅话旧限韵
作者：边贡
朝代：明

燕歌声接楚歌声，别恨迢迢苦未平。花少共怜春色晚，风多犹觉暮寒生。十年奔走青山故，万里归来白发明。倚醉不须谈往事，且围残局坐深更。
毛骠骑扇头
作者：边贡
朝代：明

玄菟城外草连天，鸭绿江头春可怜。将军饮马临江水，东指扶桑在日边。
水关东北泛舟晚造希尹别业
作者：边贡
朝代：明

隐隐轻雷动水西，水东残日抱晴霓。女墙倒飐红旗影，农屋斜连绿稻畦。张相池台烟漠漠，闵公祠墓草萋萋。回舟不尽登临感，却棹凉风过别溪。
汝州道中书怀
作者：边贡
朝代：明

北堂慈母六旬馀，我别何人问起居。老去梦魂惟故国，病来甘旨有园蔬。春衣密线怀东野，夜杼鸣梭愧子舆。虚信宦游兼色养，一年回首半征车。
汪东峰小园即事
作者：边贡
朝代：明

退食悠然抱远思，西园拄笏看山时。春留别坞花明树，雨过閒塘水到篱。官况不违丘壑想，才名兼得庙堂知。爱君忧乐关天下，长对苍生擦两眉。
汴上题吴国宾园林
作者：边贡
朝代：明

沙海原南古战场，曲池荒畎荫堤长。相逢折得芙蕖赠，莫向西风笑冷香。
汶上寄王工部舜夫二首
作者：边贡
朝代：明

真拟湖边会，言从汶上过。岁时鸣鸟变，岐路转蓬多。树色连东岳，川流汇北河。相思阻欢觏，瞻望恨如何。幸不逢颜色，真愁吐肺肝。祗因哭子瘦，岂是别家难。雨麦虚看秀，风梅实抱酸。病怀兼逆旅，谁与一盘桓。
汶上寄王工部舜夫二首·其一
作者：边贡
朝代：明

真拟湖边会，言从汶上过。岁时鸣鸟变，岐路转蓬多。树色连东岳，川流汇北河。相思阻欢觏，瞻望恨如何。
汶上寄王工部舜夫二首·其二
作者：边贡
朝代：明

幸不逢颜色，真愁吐肺肝。祗因哭子瘦，岂是别家难。雨麦虚看秀，风梅实抱酸。病怀兼逆旅，谁与一盘桓。
沈右史归兴
作者：边贡
朝代：明

敢将勋业比韩休，已把行藏付许由。秋度碧云悲岭雁，昼眠寒水羡沙鸥。爱閒数到郡东寺，望远时登江上楼。欲访庭闱问消息，南风何日送归舟。
沙河
作者：边贡
朝代：明
体裁：五言律诗

放马野田草，路回登古原。鸡鸣桑下屋，牛卧雨中村。薄日浮山影，长桥下水痕。煌煌中使出，束帛向陵园。
沛县舟中柬戴方伯子良
作者：边贡
朝代：明

城隅有客眺连冈，城下维舟笑我忙。欲驾行舆仍隔水，忽看花树已斜阳。烟郊黯淡新亭暮，石壁阴森古殿凉。豪兴坐阑犹不浅，况随高步接春觞。
河西游王世贤园林
作者：边贡
朝代：明

不到中园今十载，重来犹及暮春初。娇莺乳燕元相得，翠柳红桃亦不疏。情洽已看三作主，路长谁为数传书。无端又是江陵别，落日登台思有馀。
泉之滨哀隐士也
作者：边贡
朝代：明

泉之滨兮，白石磷兮。以饮以濯，育吾真兮。泉之浒兮，锡之土兮。载浚载渠，溉之溥兮。人之坠矣，泉之匮矣。瞻言跂兮，众之喟兮。
泉之滨哀隐士也·其一
作者：边贡
朝代：明

泉之滨兮，白石磷兮。以饮以濯，育吾真兮。
泉之滨哀隐士也·其三
作者：边贡
朝代：明

人之坠矣，泉之匮矣。瞻言跂兮，众之喟兮。
泉之滨哀隐士也·其二
作者：边贡
朝代：明

泉之浒兮，锡之土兮。载浚载渠，溉之溥兮。
泊河口却寄林医士二首
作者：边贡
朝代：明

杏子成林竹护墙，傍河云物昼苍苍。园中似是林家屋，过客时闻药草香。凶年老稚多奇病，吉水仙人有妙方。不用相逢问名字，满城人说是医王。
泊河口却寄林医士二首·其一
作者：边贡
朝代：明

杏子成林竹护墙，傍河云物昼苍苍。园中似是林家屋，过客时闻药草香。
泊河口却寄林医士二首·其二
作者：边贡
朝代：明

凶年老稚多奇病，吉水仙人有妙方。不用相逢问名字，满城人说是医王。
泛南湖十首
作者：边贡
朝代：明

闻道南湖曲，芙蓉似锦张。如何一夜雨，空见水茫茫。水殿穿湖入，风阑过雨凭。微微夕阳外，时见出林僧。盈盈绿水际，汎汎白鹅群。借问乘舟客，何如王右军。碧树围青殿，朱垣接绀堤。王孙罕游豫，驰路草萋萋。风恬湖水平，画舸月中行。不见渔父处，但闻渔笛声。汎汎白鸥鸟，悠悠长自随。忆君何处切，湖上月明时。深浅元无定，行舠识水频。急流天下险，最好是平津。袅袅暮风细，团团秋月明。沙河闻不远，起我故山情。赤日乱青霞，照我湖中艑。来船时借问，前途水深浅。睡起看云坐，玄心入杳冥。吾将访蓬岛，双棹莫教停。
泛南湖十首·其一
作者：边贡
朝代：明

闻道南湖曲，芙蓉似锦张。如何一夜雨，空见水茫茫。
泛南湖十首·其七
作者：边贡
朝代：明

深浅元无定，行舠识水频。急流天下险，最好是平津。
泛南湖十首·其三
作者：边贡
朝代：明

盈盈绿水际，汎汎白鹅群。借问乘舟客，何如王右军。
泛南湖十首·其九
作者：边贡
朝代：明

赤日乱青霞，照我湖中艑。来船时借问，前途水深浅。
泛南湖十首·其二
作者：边贡
朝代：明

水殿穿湖入，风阑过雨凭。微微夕阳外，时见出林僧。
泛南湖十首·其五
作者：边贡
朝代：明

风恬湖水平，画舸月中行。不见渔父处，但闻渔笛声。
泛南湖十首·其八
作者：边贡
朝代：明

袅袅暮风细，团团秋月明。沙河闻不远，起我故山情。
泛南湖十首·其六
作者：边贡
朝代：明

汎汎白鸥鸟，悠悠长自随。忆君何处切，湖上月明时。
泛南湖十首·其十
作者：边贡
朝代：明

睡起看云坐，玄心入杳冥。吾将访蓬岛，双棹莫教停。
泛南湖十首·其四
作者：边贡
朝代：明

碧树围青殿，朱垣接绀堤。王孙罕游豫，驰路草萋萋。
泛江
作者：边贡
朝代：明

汎舟成小酌，半醉倚篷看。烽火偏西接，关山直北寒。渚花春漠漠，江日暮团团。谁识荆南守，思乡欲挂冠。
泛湖
作者：边贡
朝代：明
体裁：五言律诗

此日秋风起，移舟向浦烟。客心随地远，人语隔花传。古寺疏林外，孤亭落照前。十年尘土梦，回首一茫然。
泰山回马岭
作者：边贡
朝代：明

回马岭前春日西，涧花岩树郁萋萋。上方钟落不知处，惟见白云岩畔栖。
泰陵供事述感五章
作者：边贡
朝代：明

陵墓三年道，重来七月期。山河不改色，霜露只增悲。世想钦明德，人传顾命辞。九龄如帝与，端可致雍熙。㳟已班虞舜，求贤越武丁。心犹在边徼，梦已隔泉扃。永作千秋别，虚传七日醒。夕庐斋沐所，彷佛见遗形。象设徒虚傋，龙游竟不还。勋华留率土，精爽寄空山。石锢金泉黝，云栖碧殿閒。寝园如种竹，应有泪成斑。皇寝居庸近，山深地转饶。雄关三镇锁，幽府百灵朝。堡堠烽全息，屯兵甲半销。帝心遥可识，终古绝天骄。午夜祠钟发，千官集广墟。遂看除禫服，那复见宸裾。长隧通玄壤，明楼瞰紫虚。松阡回望里，风雨泣涟如。
泰陵供事述感五章·其一
作者：边贡
朝代：明

陵墓三年道，重来七月期。山河不改色，霜露只增悲。世想钦明德，人传顾命辞。九龄如帝与，端可致雍熙。
泰陵供事述感五章·其三
作者：边贡
朝代：明

象设徒虚傋，龙游竟不还。勋华留率土，精爽寄空山。石锢金泉黝，云栖碧殿閒。寝园如种竹，应有泪成斑。
泰陵供事述感五章·其二
作者：边贡
朝代：明

㳟已班虞舜，求贤越武丁。心犹在边徼，梦已隔泉扃。永作千秋别，虚传七日醒。夕庐斋沐所，彷佛见遗形。
泰陵供事述感五章·其二
作者：边贡
朝代：明
体裁：五言律诗

恭已班虞舜，求贤越武丁。心犹在边徼，梦已隔泉扃。永作千秋别，虚传七日醒。夕庐斋沐所，彷佛见遗形。
泰陵供事述感五章·其五
作者：边贡
朝代：明

午夜祠钟发，千官集广墟。遂看除禫服，那复见宸裾。长隧通玄壤，明楼瞰紫虚。松阡回望里，风雨泣涟如。
泰陵供事述感五章·其四
作者：边贡
朝代：明

皇寝居庸近，山深地转饶。雄关三镇锁，幽府百灵朝。堡堠烽全息，屯兵甲半销。帝心遥可识，终古绝天骄。
洛阳道送刘少府
作者：边贡
朝代：明

沃野萋柔桑，翩翩春鸟翔。使车天上来，白屋回青阳。青阳为雨露，不为冰与霜。冰霜易流铄，雨露恩乃长。谁能泥朱幰，永庇嵩洛堂。
济宁候文鸣中丞不至却寄
作者：边贡
朝代：明
体裁：七言律诗

远传开府驻任城，北上楼舡䟎日行。梅信腊随千里使，羽书春散两河兵。青青冻麦侵沙吐，缕缕晴云隔浦生。午夜月明虚锁缆，倚蓬西望不胜情。
济宁候文鸣中丞不至却寄
作者：边贡
朝代：明

远传开府驻任城，北上楼船䟎日行。梅信腊随千里使，羽书春散两河兵。青青冻麦侵沙吐，缕缕晴云隔浦生。午夜月明虚锁䌫，倚蓬西望不胜情。
济宁刘使君提刑晋阳过新乡之墟其友人华泉子者适游苏门伤其别而不得见也于是赋车遥遥以招之
作者：边贡
朝代：明

车遥遥，向何许。去君咫尺地，不得一相语。忆昨与君游大梁，暑云拂盖流尘黄。回头转睐复几日，草木零落飞严霜。山中独行岁华晚，烟留月绻谁能返。逸客长怀阮嗣宗，仙翁却吊罗公远。闻君五月登啸台，何郎许子相徘徊。酒酣清歌眺白日，万里䬃䬃长风来。人生得此亦自乐，何用苦教缨冕缚。不见昔时贤达人，强半遗迹在丘壑。车遥遥，将奈何，太行积雪寒嵯峨。赠君七尺紫藤杖，并履閒寻安乐窝。
济宁刘使君提刑晋阳过新乡之墟其友人华泉子者适游苏门伤其别而不得见也于是赋车遥遥以招之
作者：边贡
朝代：明
体裁：乐府曲辞

车遥遥，向何许。去君咫尺地，不得一相语。忆昨与君游大梁，暑云拂盖流尘黄。回头转睐复几日，草木零落飞严霜。山中独行岁华晚，烟留月绻谁能返。逸客长怀阮嗣宗，仙翁却吊罗公远。闻君五月登啸台，何郎许子相徘徊。酒酣清歌眺白日，万里飒飒长风来。人生得此亦自乐，何用苦教缨冕缚。不见昔时贤达人，强半遗迹在丘壑。车遥遥，将奈何，太行积雪寒嵯峨。赠君七尺紫藤杖，并履閒寻安乐窝。
浙人自辽囊父榇返葬感其事为赋
作者：边贡
朝代：明
体裁：七言绝句

客衣零落鬓毛斑，迢递沙场负骨还。三尺古碑千载恨，曹娥江上水潺潺。
海樵吟
作者：边贡
朝代：明

海樵老翁居海岛，自言不及山樵好。山樵伐木归作薪，隆冬满室回阳春。海樵网得珊瑚树，灶底欲燃燃不去。日将空腹对家人，敢向山樵论饱饫。中兴天子元会辰，大开阊阖罗九宾。敕使四方求宝货，海樵尚食山樵饿。
淮浦歌三章为太仆杨敬之作
作者：边贡
朝代：明

淮浦泱泱淮水流，月明长照浦中楼。白鹤青猿好相访，主人今只在滁州。清淮蒲荻晚萧萧，浦口山明欲上潮。七里正贪渔艇乐，九重无耐鹤书招。水蓼花红淮浦烟，晚来鸥鹭下翩翩。依沙宿桨当门系，莫是扬家问字船。
淮浦歌三章为太仆杨敬之作·其一
作者：边贡
朝代：明

淮浦泱泱淮水流，月明长照浦中楼。白鹤青猿好相访，主人今只在滁州。
淮浦歌三章为太仆杨敬之作·其三
作者：边贡
朝代：明

水蓼花红淮浦烟，晚来鸥鹭下翩翩。依沙宿桨当门系，莫是扬家问字船。
淮浦歌三章为太仆杨敬之作·其二
作者：边贡
朝代：明

清淮蒲荻晚萧萧，浦口山明欲上潮。七里正贪渔艇乐，九重无耐鹤书招。
清凉寺次韵
作者：边贡
朝代：明

许日肩舆不到山，重来犹听鸟关关。川原隐映斜光外，陵庙参差王气间。风妥暮花侵座湿，雨催春竹过林斑。白云深处无鸡狗，转觉僧家岁月閒。
清明日刘黎二子携酒过访
作者：边贡
朝代：明

美人常苦费招寻，咫尺门庭万里心。手简忽随双鲤至，肩舆先造百花深。霞通苑榭明春柳，雨过桥山出暮岑。对酒似闻清庙瑟，一歌三叹有遗音。官舍劳君载酒寻，病多无柰踏芳心。孤亭岁久青松老，曲径春残碧草深。友义昔曾称管鲍，诗名今岂下高岑。黄鹂紫燕如知喜，并舞双飞接好音。
清明日刘黎二子携酒过访·其一
作者：边贡
朝代：明

美人常苦费招寻，咫尺门庭万里心。手简忽随双鲤至，肩舆先造百花深。霞通苑榭明春柳，雨过桥山出暮岑。对酒似闻清庙瑟，一歌三叹有遗音。
清明日刘黎二子携酒过访·其二
作者：边贡
朝代：明

官舍劳君载酒寻，病多无柰踏芳心。孤亭岁久青松老，曲径春残碧草深。友义昔曾称管鲍，诗名今岂下高岑。黄鹂紫燕如知喜，并舞双飞接好音。
清白传家卷为刘安之题
作者：边贡
朝代：明

清如渭川水，白如太白山。邈尔清白人，遥在山水间。至清不可淆，至白不可涅。传子复传孙，一心如一辙。山同今古色，水同今古流。清白苟不变，山水同悠悠。
游三岩洞
作者：边贡
朝代：明

括苍山丛纷阻脩，我来处处归冥搜。南明双屐始著地，探奇又作三岩游。三岩三洞神仙府，重门窈窕烟霞古。山鬼终天护秘文，巨灵何代烦神斧。鸾骖鹤驾不可寻，飞萝悬茑自阴阴。挥杯独酌岩中水，一片清冰澄我心。丹丘碧海寻常是，叹息终年在城市。便拟稽生著绝交，长向山中访松子。
游仙岩
作者：边贡
朝代：明

黄帝昔好道，相传驻此山。至今鍊药处，犹见五云还。丹井霞空聚，清池水自潺。凤笙归寂寞，龙驾绝追攀。旷劫留仙迹，何年启佛关。看花周法界，钟鼓隔人寰。瀑响千岩应，潭虚万象閒。排空云木古，夹道翠泉环。涧鹿冲人返，山花照酒殷。寺荒翻雅淡，僧老更萧閒。问法空群妄，探奇始一斑。未能兼吏隐，回首愧尘颜。
游仙词四章寿杨母次刘五清韵
作者：边贡
朝代：明

翡翠衣裳云母軿，往来常在碧霄行。老君台上凌风过，王母池边看月生。一寸灵光万古心，笑看乌兔两升沉。已遣寿颜同紫玉，更欺仙骨比黄金。冉冉霓旌覆羽仙，双双玄鹤舞芳筵。眼看庭树真琼树，不数蓝田是玉田。江流山色绕金堂，管领年华入寿觞。仙家自与人间别，千岁都来一刻长。
游仙词四章寿杨母次刘五清韵·其一
作者：边贡
朝代：明

翡翠衣裳云母軿，往来常在碧霄行。老君台上凌风过，王母池边看月生。
游仙词四章寿杨母次刘五清韵·其三
作者：边贡
朝代：明

冉冉霓旌覆羽仙，双双玄鹤舞芳筵。眼看庭树真琼树，不数蓝田是玉田。
游仙词四章寿杨母次刘五清韵·其二
作者：边贡
朝代：明

一寸灵光万古心，笑看乌兔两升沉。已遣寿颜同紫玉，更欺仙骨比黄金。
游仙词四章寿杨母次刘五清韵·其四
作者：边贡
朝代：明

江流山色绕金堂，管领年华入寿觞。仙家自与人间别，千岁都来一刻长。
游仙词赠李羽士拟初唐四子体
作者：边贡
朝代：明

碧落新移牒，玄津晚系槎。天临北斗地，人住上清家。树古金坛静，花深玉洞斜。灵砂飞绛雪，仙醴注青霞。缑岭音书密，函关道路遐。月明苍鹤羽，风度紫鸾车。几见桃成实，重闻海变沙。瑶窗礼星后，閒坐读南华。
游华严寺二首
作者：边贡
朝代：明

身近鲁门家近齐，散心随处酒堪携。端居颇觉閒于鸟，痛饮何妨醉似泥。禅坐老僧窥牖觑，宦游行子入林迷。迂夫欲别还三笑，错认西河是虎溪。行李萧萧石径斜，远游襄楚过章华。多才岂料长安守，直道翻乘汉水槎。白帝夜猿仍月树，黄陵秋雁且霜笳。知君万里怀乡处，背坐秋风指菊花。
游华严寺二首·其一
作者：边贡
朝代：明

身近鲁门家近齐，散心随处酒堪携。端居颇觉閒于鸟，痛饮何妨醉似泥。禅坐老僧窥牖觑，宦游行子入林迷。迂夫欲别还三笑，错认西河是虎溪。
游华严寺二首·其二
作者：边贡
朝代：明

行李萧萧石径斜，远游襄楚过章华。多才岂料长安守，直道翻乘汉水槎。白帝夜猿仍月树，黄陵秋雁且霜笳。知君万里怀乡处，背坐秋风指菊花。
游林虑山黄花寺
作者：边贡
朝代：明

黄花峪临千万山，招提更在万山间。窗围白石冬逾静，门偃红椒昼不关。迎日岫烟生袅袅，咽冰岩瀑下潺潺。场苗可用维吾马，已判东峰上月还。
游清凉寺二首次贞庵中丞韵
作者：边贡
朝代：明

春寒岁事虚疑晚，二月荒台树已花。壁上古今空月露，酒中天地莽云沙。青山晓应千门柳，紫殿晴开五色霞。身在帝乡还恋主，秖缘西北是京华。竹深泉响不闻钟，古殿虚廊系客骢。高步岂须论世外，赏心原只在山中。花明草碧春方丽，虎踞龙盘地且雄。借问曲江攀杏侣，几人华发宴游同。
游清凉寺二首次贞庵中丞韵·其一
作者：边贡
朝代：明

春寒岁事虚疑晚，二月荒台树已花。壁上古今空月露，酒中天地莽云沙。青山晓应千门柳，紫殿晴开五色霞。身在帝乡还恋主，秖缘西北是京华。
游清凉寺二首次贞庵中丞韵·其二
作者：边贡
朝代：明

竹深泉响不闻钟，古殿虚廊系客骢。高步岂须论世外，赏心原只在山中。花明草碧春方丽，虎踞龙盘地且雄。借问曲江攀杏侣，几人华发宴游同。
游玄福宫
作者：边贡
朝代：明

福地盘青甸，香台倚绀云。材分龙藏宝，功就羽林军。洞客脩丹箓，山灵护敕文。愿资玄教力，千载翊明君。
游龙洞山次王定斋韵二首
作者：边贡
朝代：明

鸟路萦回洞壑深，出尘风景惬招寻。山围下界青天迥，日照中岩翠柏森。浮世可须论去住，病身元不厌登临。钓矶无恙纶竿整，怅望仙潭玉鲤沈。洞门黄叶锁秋深，野客来游怅古今。恍惚漫传龙迹在，虚明真似佛光临。苍空日月流元化，白昼云雷起太阴。昏黑下山萝径远，殿钟龛磬袅馀音。
游龙洞山次王定斋韵二首·其一
作者：边贡
朝代：明

鸟路萦回洞壑深，出尘风景惬招寻。山围下界青天迥，日照中岩翠柏森。浮世可须论去住，病身元不厌登临。钓矶无恙纶竿整，怅望仙潭玉鲤沈。
游龙洞山次王定斋韵二首·其二
作者：边贡
朝代：明

洞门黄叶锁秋深，野客来游怅古今。恍惚漫传龙迹在，虚明真似佛光临。苍空日月流元化，白昼云雷起太阴。昏黑下山萝径远，殿钟龛磬袅馀音。
游龙洞山辱滦江定斋承庵联句见怀荅谢二首
作者：边贡
朝代：明

爱山无奈野情何，路入西岩兴转多。千丈碧潭通窈窕，四围青壁抱嵯峨。时清不射将军虎，地迥难求道士鹅。却对岭牛歌白石，醉翻朱袖拂云和。踏烟冲雾不知寒，绕遍山厓复水干。峰拥夕阳遥驻马，石悬高洞仰凭阑。疏钟隔涧深堪听，老菊垂花素可餐。传语北台三节使，拟拚明日尽馀欢。
游龙洞山辱滦江定斋承庵联句见怀荅谢二首·其一
作者：边贡
朝代：明

爱山无奈野情何，路入西岩兴转多。千丈碧潭通窈窕，四围青壁抱嵯峨。时清不射将军虎，地迥难求道士鹅。却对岭牛歌白石，醉翻朱袖拂云和。
游龙洞山辱滦江定斋承庵联句见怀荅谢二首·其二
作者：边贡
朝代：明

踏烟冲雾不知寒，绕遍山厓复水干。峰拥夕阳遥驻马，石悬高洞仰凭阑。疏钟隔涧深堪听，老菊垂花素可餐。传语北台三节使，拟拚明日尽馀欢。
湖上二首
作者：边贡
朝代：明

一溪流水秋碧，两岸垂杨昼阴。绝爱王家池馆，酒旗低拂波心。田田莲叶洲北，寂寂孤亭水南。恐有人来摘取，淆他万顷清潭。
湖上二首·其一
作者：边贡
朝代：明

一溪流水秋碧，两岸垂杨昼阴。绝爱王家池馆，酒旗低拂波心。
湖上二首·其二
作者：边贡
朝代：明

田田莲叶洲北，寂寂孤亭水南。恐有人来摘取，淆他万顷清潭。
湖上同张行人章太守泛舟
作者：边贡
朝代：明

水际云霞蒸暮天，雨中舟楫试登仙。寻幽兴远徐徐棹，怀古诗成细细编。词客喜逢张说在，郡侯兼得李邕贤。奚囊胜有鹅池墨，閒就湖亭石上研。
湖上忆亡儿羽
作者：边贡
朝代：明

往岁春湖曲，尝携稚子游。花迎玉肤笑，云傍綵衣流。隔水时穿竹，看鱼数探舟。伤心独来日，烟月暮含愁。
湖上杂兴四首
作者：边贡
朝代：明

云水地临三宪节，江湖天放一渔舟。虚烦倚树看黄帽，耐可乘槎漾碧流。漾漾莲舟系古槎，沈沈波影照乌纱。多情最喜台中客，乘兴能看水际花。水岸风回晚更凉，菰蒲零乱拂衣裳。扁舟莫到花深处，恐碍波心片月光。万竹阴阴暑气微，主人迎客敞山扉。翻愁使节传呼近，惊起舟前白鹭飞。
湖上杂兴四首·其一
作者：边贡
朝代：明

云水地临三宪节，江湖天放一渔舟。虚烦倚树看黄帽，耐可乘槎漾碧流。
湖上杂兴四首·其三
作者：边贡
朝代：明

水岸风回晚更凉，菰蒲零乱拂衣裳。扁舟莫到花深处，恐碍波心片月光。
湖上杂兴四首·其二
作者：边贡
朝代：明

漾漾莲舟系古槎，沈沈波影照乌纱。多情最喜台中客，乘兴能看水际花。
湖上杂兴四首·其四
作者：边贡
朝代：明

万竹阴阴暑气微，主人迎客敞山扉。翻愁使节传呼近，惊起舟前白鹭飞。
湖亭夜别柴吴二纪功述怀二首
作者：边贡
朝代：明

十年青琐委蛇地，此日逢君感昔游。簪笔晓随龙虎仗，鸣琚春入凤凰楼。仓皇出牧临江郡，贫病归来守故丘。溪水野烟俱寂寞，夜深相送不胜愁。客子别愁何处醒，尹家园里竹青青。水深不辨堰西路，月出更登湖上亭。乡土幸看收战伐，野夫何以报朝廷。华山亦与燕然似，欲洗巉岩勒旧铭。
湖亭夜别柴吴二纪功述怀二首·其一
作者：边贡
朝代：明

十年青琐委蛇地，此日逢君感昔游。簪笔晓随龙虎仗，鸣琚春入凤凰楼。仓皇出牧临江郡，贫病归来守故丘。溪水野烟俱寂寞，夜深相送不胜愁。
湖亭夜别柴吴二纪功述怀二首·其二
作者：边贡
朝代：明

客子别愁何处醒，尹家园里竹青青。水深不辨堰西路，月出更登湖上亭。乡土幸看收战伐，野夫何以报朝廷。华山亦与燕然似，欲洗巉岩勒旧铭。
溪翁
作者：边贡
朝代：明

未觌溪翁面，中宵梦已先。关山非逆旅，舟楫是登仙。雁语惊霜别，莺啼候谷迁。烟波夕渺渺，留恨满江田。
爱日楼为钱水部作
作者：边贡
朝代：明

锡山之楼，水曹所构。下瞰百川，上临斗宿。层楣切霄，飞栱丽昼。龙鳞差差碧瓦齐，峻梯蜒蜿垂丹霓。俯视穷四极，仰观凌太虚。雕楹列琪树，天窗秘灵书。三光无冬春，和气通华胥。不睹奇谲迹，谁明此楼是仙居。楼中之母健且康，脩眉如发双瞳方。云冠峨倒影，烟袂飘空香。真澄瑩含元，穆坐楼中央。兰孙玉息，献斝称觞。擘斑麟，炮紫凰。进文枣，倾瑶浆。淋漓飒沓，罗列趋蹡。舞拓拔，歌陵冈，一日愿作千岁长。千岁长，万岁久，楼长新母长寿。
爱日楼为钱水部作
作者：边贡
朝代：明
体裁：古风

锡山之楼，水曹所构。下瞰百川，上临斗宿。层楣切霄，飞栱丽昼。龙鳞差差碧瓦齐，峻梯蜒蜿垂丹霓。俯视穷四极，仰观凌太虚。雕楹列琪树，天窗秘灵书。三光无冬春，和气通华胥。不睹奇谲迹，谁明此楼是仙居。楼中之母健且康，脩眉如发双瞳方。云冠峨倒影，烟袂飘空香。真澄莹含元，穆坐楼中央。兰孙玉息，献斝称觞。擘斑麟，炮紫凰。进文枣，倾瑶浆。淋漓飒沓，罗列趋蹡。舞拓拔，歌陵冈，一日愿作千岁长。千岁长，万岁久，楼长新母长寿。
牵夫谣
作者：边贡
朝代：明

上水逆风牵百丈，官舸真同上天上。后笞前咤舆皂狞，努力揽牵谁敢放。人喜牵夫歌牵歌，不知此中哀怨多。何日黄流变黄土，牵夫得免奔波苦。
王使君诲处觅猫
作者：边贡
朝代：明

雪白狸奴尾胜金，曾娱白发戏花阴。急须分乞邻姬养，莫遣空摧孝子心。
王宪司挽章
作者：边贡
朝代：明

桓典声名久，相如词赋稀。世方骢马避，身已茂陵归。白露凋原草，流尘集穗帏。伤心庭下鹤，时向月中飞。
王宪司挽章
作者：边贡
朝代：明
体裁：五言律诗

桓典声名久，相如词赋稀。世方骢马避，身已茂陵归。白露凋原草，流尘集繐帏。伤心庭下鹤，时向月中飞。
王封君挽诗
作者：边贡
朝代：明

儿在客，父在床。平生颜色不得一相见，虽有汤药何由将。父在殡，儿在野。生前不受豸史封，空见龙光贲泉下。雪林山头高筑坟，花烟漠漠愁青春。请看阡畔行啼者，半是当年怀惠人。
王舍人招予不至坐客联句见促马上
作者：边贡
朝代：明

晚来扶醉过城西，路出回塘复渡溪。座上多情重折简，社中诗好预分题。青穿石径苔新破，绿转沙堤柳欲迷。瘦马未前心已到，却从何处觅霜蹄。
环翠楼
作者：边贡
朝代：明

楼前冢累累，陇上麦青青。岛雾开远岫，海霞明空庭。夜半松声作，凄其不忍听。
瑞卿留别以答
作者：边贡
朝代：明

扬舲无奈客心何，暑雨平添潞水波。草阁驿亭谈笑别，碧山回首暮云多。
田家
作者：边贡
朝代：明

柳覆崇垣水护门，不依邻舍自为村。何缘却近山陵道，日夕时闻车马喧。
由张夏村赴靳庄望同游诸子
作者：边贡
朝代：明

落日过张夏，黄昏投靳庄。岭牛将犊下，沙鹤避人翔。石径盘青霭，柴门闭绿杨。同游忽不见，孤眺转苍茫。
由鱼料驿登岸赴荆门
作者：边贡
朝代：明

驱马丽阳界，荆门途不赊。平田飞野雉，积水乱鸣蛙。日下西山暝，江悬北斗斜。荒村逢故老，停盖问桑麻。
画三首
作者：边贡
朝代：明

近浦寒潮落，平沙返照红。不嫌归路晚，家在板桥东。旭日上东峰，山人睡正浓。洞门无锁钥，长是白云封。琴罢兴不尽，起登江上台。水空秋万里，不见一舟来。
画三首·其一
作者：边贡
朝代：明

近浦寒潮落，平沙返照红。不嫌归路晚，家在板桥东。
画三首·其三
作者：边贡
朝代：明

琴罢兴不尽，起登江上台。水空秋万里，不见一舟来。
画三首·其二
作者：边贡
朝代：明

旭日上东峰，山人睡正浓。洞门无锁钥，长是白云封。
画上四首
作者：边贡
朝代：明

放舟前溪水，水文白如练。风吹丝袅袅，惊起沙中燕。烟霞变陂水，山照暖枫林。不听舟中语，谁知江上心。月色沙上澹，山云天际浮。春江万里阔，独见一渔舟。经旬不出户，忘却城南道。江亭细雨过，一夜生春草。
画上四首·其一
作者：边贡
朝代：明

放舟前溪水，水文白如练。风吹丝袅袅，惊起沙中燕。
画上四首·其三
作者：边贡
朝代：明

月色沙上澹，山云天际浮。春江万里阔，独见一渔舟。
画上四首·其二
作者：边贡
朝代：明

烟霞变陂水，山照暖枫林。不听舟中语，谁知江上心。
画上四首·其四
作者：边贡
朝代：明

经旬不出户，忘却城南道。江亭细雨过，一夜生春草。
画松歌寿白岩太宰
作者：边贡
朝代：明

今辰何辰到岩谷，太宰堂中见乔木。飒飒重檐风雨来，冥冥四座烟云逐。初筵宾客俱改容，细辨始知为画松。霜柯雪干槎牙起，碧茑青萝宛转封。星除夜静飞霹雳，彷佛蛟龙在东壁。培植深疑造化偏，推移颇讶神功疾。天生钜材非偶然，上摩霄云下重渊。已阅南山到平陆，更看东海变桑田。桑田平陆真俄顷，古貌苍髯岁华永。天上休誇种白榆，日边谩说栽红杏。中兴天子建明堂，宰也执圭登庙廊。松乎松乎合与宰为伍，万载千秋充栋梁。
画竹
作者：边贡
朝代：明

石染湘江泪，真涵太极情。百年双老眼，相对两无声。
留别东园
作者：边贡
朝代：明

公子名园恰对城，水亭宜雨更宜晴。楼台日倒池塘影，丝竹风传巷陌声。三月久忘玄酒味，百年知负碧山盟。白门朋旧纷如许，后会应怀历下生。
留别外帘诸友
作者：边贡
朝代：明

浃辰风雨共秋闱，坐对朝霏复夕霏。万马要令收骏骨，一灯时得借馀辉。楼中醉酒高情在，江上寻仙后约非。却到荆南候归雁，伫看云锦出天机。
留别张西盘大参二首
作者：边贡
朝代：明

苦恋三秋别，还为十日留。江湖宋玉感，风雨杜陵愁。坠叶鸣沙岸，寒云抱驿楼。河梁阻携手，谁与赋同舟。满酌岂辞醉，未行先忆君。山城稀见菊，关树不开云。地入河源渺，天连塞日曛。那堪北来雁，偏向别时闻。
留别张西盘大参二首·其一
作者：边贡
朝代：明

苦恋三秋别，还为十日留。江湖宋玉感，风雨杜陵愁。坠叶鸣沙岸，寒云抱驿楼。河梁阻携手，谁与赋同舟。
留别张西盘大参二首·其二
作者：边贡
朝代：明
体裁：五言律诗

满酌岂辞醉，未行先忆君。山城稀见菊，关树不开云。地入河源渺，天连塞日曛。那堪北来雁，偏向别时闻。
留别柴子
作者：边贡
朝代：明

相忆恨长道，相逢惊白头。又为千里别，还作几年愁。故旧天涯少，勋名世上浮。不堪风雨夜，虚馆对新秋。
留别王生
作者：边贡
朝代：明

天际阴风起，浮云似马行。飞扬亦何意，离别秪关情。古岸垂杨合，长河暮色清。何时画舸背，樽酒说平生。
留别董三屏次韵
作者：边贡
朝代：明

晚照长云合，春帆细雨开。别离予正苦，魂梦子频来。石路齐南境，风花白下台。十年今去国，千里独怜才。会有荷裳寄，应烦想像裁。
留别诸友联句二首
作者：边贡
朝代：明

舟子招招催渡开，多情临别更迟徊。虚烦竹马城边候，实泛星槎海上回。南郡秋风悲鼓角，武昌明月见楼台。怀人莫厌书频寄，江口云帆日往来。荆鄂相望一水间，早秋为别仲秋还。乾坤去住真如寄，车马驰驱不暂閒。白帝城头烽火急，黄牛峡里战旗殷。江陵旧是襟喉地，蜀道东来第一关。
留别诸友联句二首·其一
作者：边贡
朝代：明

舟子招招催渡开，多情临别更迟徊。虚烦竹马城边候，实泛星槎海上回。南郡秋风悲鼓角，武昌明月见楼台。怀人莫厌书频寄，江口云帆日往来。
留别诸友联句二首·其二
作者：边贡
朝代：明

荆鄂相望一水间，早秋为别仲秋还。乾坤去住真如寄，车马驰驱不暂閒。白帝城头烽火急，黄牛峡里战旗殷。江陵旧是襟喉地，蜀道东来第一关。
留别贞庵
作者：边贡
朝代：明

阴阴汀树起秋烟，冉冉溪花接暮天。归鸟独冲淮甸雨，离人新上汶阳船。病馀药物存芝术，老去心情托简编。它日会传招隐赋，缄封应写渡江年。
病中
作者：边贡
朝代：明

卧病荆南逢暮春，水云江日俱鲜新。可怜杨柳色已暗，无奈流莺声太频。怀土仲宣空有赋，伤时杜老益沾巾。黄牛西接连天岭，烽火犹惊报塞尘。
病中赠东塘先生归
作者：边贡
朝代：明

驿亭春柳曙阴阴，送客聊为黄鹄吟。岁月秪堪惊聚散，路岐何必问升沉。风行西下论兵地，日鉴东周品士心。醒眼未开涓滴酒，病怀离绪海同深。
病妇行为恽功甫悼亡
作者：边贡
朝代：明

妾嫁郎，才十五，辛苦为郎立门户。舅丧未了复姑丧，十载牛衣一环堵。荐书初下郎有名，寒冬携妾来京城。可怜弱质犯霜雪，春花一夜成秋零。左揽儿，右牵女。泪湿枕花红，凄凄背灯语。招魂须故衣，埋骨须故乡。郎恩岂云薄，妾命自不长。解钱系儿褓，留市梨和枣。拔钗穿女裳，留作嫁时妆。儿女勿啼郎勿哭，丧车不反泉台毂。
病起偶成
作者：边贡
朝代：明

卧病秋残筋力微，步园初试越罗衣。镜中白发羞空老，江上青山笑未归。阳鸟又侵霜菊至，阴霞常傍斗城飞。边军跋扈朝臣死，北望燕云信转稀。
癸未元日泊龙江关
作者：边贡
朝代：明

海日苍茫隐石城，正朝云物半阴晴。暮年岁到无亲故，旧国书来有甲兵。青柳白梅俱在眼，渚鸥沙燕亦含情。同舟楚客醒相对，坐待春朝百感生。
登仲宣楼
作者：边贡
朝代：明

蜀吴舟楫槛前经，万里乡心杳不扃。莫问兴亡异时事，满川斜日下空庭。
登仲宣楼次韵陈矩庵中丞
作者：边贡
朝代：明

岧岧南郡楼，到郡此重游。岛没云中树，天浮海上沤。旌旗连戍色，鼓角动边愁。万里看西北，苍茫见帝州。江郡敞云楼，东南据上游。日华浮野雪，霞彩散川沤。俯仰悲千古，登临起四愁。王师神且武，何日靖西州。
登仲宣楼次韵陈矩庵中丞·其一
作者：边贡
朝代：明

岧岧南郡楼，到郡此重游。岛没云中树，天浮海上沤。旌旗连戍色，鼓角动边愁。万里看西北，苍茫见帝州。
登仲宣楼次韵陈矩庵中丞·其二
作者：边贡
朝代：明

江郡敞云楼，东南据上游。日华浮野雪，霞彩散川沤。俯仰悲千古，登临起四愁。王师神且武，何日靖西州。
登凤凰台呈同游诸公次李太白韵
作者：边贡
朝代：明

苑中芳草玉珂游，苑外白云晴日流。多病未能抛短杖，有怀翻怯上高丘。垂杨晚映秦淮水，杜若春生谢眺洲。灵鸟不来阿阁迥，酒阑空抱古今愁。
登南明山
作者：边贡
朝代：明

石磴抱云回，高高积翠开。苍藤昏古殿，碧树隐仙台。钟鼓三天下，风烟万壑来。不知千载后，谁忆此衔杯。地僻无人赏，灵山迥独看。石梁横险绝，岩洞倚高寒。静已忘尘世，狂犹系冗官。长歌送西日，野色上虚阑。
登南明山·其一
作者：边贡
朝代：明

石磴抱云回，高高积翠开。苍藤昏古殿，碧树隐仙台。钟鼓三天下，风烟万壑来。不知千载后，谁忆此衔杯。
登南明山·其二
作者：边贡
朝代：明

地僻无人赏，灵山迥独看。石梁横险绝，岩洞倚高寒。静已忘尘世，狂犹系冗官。长歌送西日，野色上虚阑。
登天津拱北楼
作者：边贡
朝代：明

古今形胜天津地，晚暮登临春事幽。冠冕八方通禹贡，河山千里控神州。风连碣石烟沙黯，日倒扶桑海色流。老病独悬戎马涕，俯身疑在岳阳楼。
登岳次刘希尹韵四首
作者：边贡
朝代：明

岱宗山秀百灵屯，壁立烟霄万古存。幽府化机盘地轴，上清真气接天门。霞标日观青松丽，春透龙池碧水温。薄暮振衣峰顶石，蓬莱东眺海云昏。北上天门日未斜，罡风吹我度谽谺。仙人洞古留丹鼎，玉女祠高拱碧霞。深涧千年犹冻雪，阴厓四月始桃花。秦封汉禅俱牢落，细读穹碑感岁华。玉皇祠畔一凭阑，绝顶风高夏亦寒。北去尘沙通瀚海，西来天地是长安。青云迥隔三千界，白日平临十八盘。似有飞仙度幽壑，凤笙声袅佩珊珊。岩嶂崔嵬云雾升，泰山灵秀古今称。百千万地岂重有，三十八年才一登。贝殿深春来供客，松崖落日下樵僧。中天夕磬泠泠发，知在烟峦第几层。
登岳次刘希尹韵四首·其一
作者：边贡
朝代：明

岱宗山秀百灵屯，壁立烟霄万古存。幽府化机盘地轴，上清真气接天门。霞标日观青松丽，春透龙池碧水温。薄暮振衣峰顶石，蓬莱东眺海云昏。
登岳次刘希尹韵四首·其三
作者：边贡
朝代：明

玉皇祠畔一凭阑，绝顶风高夏亦寒。北去尘沙通瀚海，西来天地是长安。青云迥隔三千界，白日平临十八盘。似有飞仙度幽壑，凤笙声袅佩珊珊。
登岳次刘希尹韵四首·其二
作者：边贡
朝代：明

北上天门日未斜，罡风吹我度谽谺。仙人洞古留丹鼎，玉女祠高拱碧霞。深涧千年犹冻雪，阴厓四月始桃花。秦封汉禅俱牢落，细读穹碑感岁华。
登岳次刘希尹韵四首·其四
作者：边贡
朝代：明

岩嶂崔嵬云雾升，泰山灵秀古今称。百千万地岂重有，三十八年才一登。贝殿深春来供客，松崖落日下樵僧。中天夕磬泠泠发，知在烟峦第几层。
登报恩寺塔次联句韵
作者：边贡
朝代：明

宝塔窗开日影南，偶瞻龙象一停骖。含元气满三千界，舍利光摇五百龛。袅袅阆风随远步，濛濛花雨散微酣。上乘别有通玄理，岂独僧家不解参。
登明远楼同滦江定斋茂卿
作者：边贡
朝代：明

群公豪爽过陈登，醉卧高楼第一层。海岳共回千里眺，乾坤遥入四阑凭。城悬暮景初闻雁，寺出寒山不见僧。恍惚洞仙骑羽鹤，紫箫吹断绿云凝。
登王丈墓
作者：边贡
朝代：明

磊落王夫子，消沉岁月深。墓田馀数柳，书屋有孤琴。挂剑千秋恨，通家百世心。暮山荒草际，登拜一沾襟。
登白云山绝顶题福林寺壁
作者：边贡
朝代：明

绝顶烟霞涌佛宫，肩舆百转路才通。群山下瞰惟苍霭，孤嶂高悬有烈风。趺坐可怜禅榻稳，豪吟那放酒尊空。欲从地土搜灵异，东括名山更几重。
登直沽城楼
作者：边贡
朝代：明

宦游数览东南胜，西北乾坤见此楼。冠冕八方通驿道，河山千里控神州。风连碣石云秋黯，日倒扶桑海夕流。老病独悬戎马涕，俯身疑入洞庭舟。
登镜光阁次韵白岩
作者：边贡
朝代：明

朱阑遥对夕山苍，宝榭平临绮陌长。冉冉云霞自多态，阗阗车马为谁忙。宫槐日下玄蝉静，渚岸风回野稻香。不用登高更怀土，即看朝市有沧浪。
登雨花台
作者：边贡
朝代：明

春日登台览旧邦，东南形胜果无双。川从楚蜀斜趋海，山起燕云直跨江。回首望乡歌屡奏，侧身怀古思难降。风花散落真如雨，不见高僧拥法幢。
白云亭次韵
作者：边贡
朝代：明
体裁：七言律诗

曲池泉上远通湖，百丈珠帘水面铺。云影入波天上下，藓痕经雨岸模糊。閒来梦想心如见，醉把丹青手自图。二十六年回首地，碧阑朱树隔芳壶。
白岩公坠马次杜韵奉呈
作者：边贡
朝代：明

我本使君幕中客，惯趋广庭侍双戟。雨晴拂晓时一过，齿齿屐痕开藓石。使君何所作，白羽摇摇藤七尺。使君何所好，湘缥在床琴在壁。迩来使君偶坠马，十日不踏长安陌。芳英落尽春已晚，影倒青林日光射。君不见少陵老翁亦伤足，犹对骅骝歌喷玉。又不见汉庭司农不受辱，自比辕驹悲局促。人生须作壮士豪，安能蚩蚩等胥仆。城西有山如少室，城南有村如杜曲。映水岩云锁翠微，隔花山鸟啼苍竹。君须乘舆我须马，磁罂满载春缸绿。酒酣拔剑共起舞，诗祟病魔齐就戮。
白岩太宰寄示新作兼有并刀之贶奉谢一首
作者：边贡
朝代：明

忽报王孙使，新从相府旋。下阶忘病足，开牍醒愁眠。碧落仙人字，黄初大雅篇。空岩泣神鬼，白日走云烟。策杖东峰外，看碑北岳前。依微穿雪窦，想像俯春泉。客路千馀里，离心两隔年。倦游甘散拙，高举谢联翩。水国身犹寄，山堂梦屡牵。愧非清庙质，虚枉佩刀传。
白岩将赴北山供祀奉呈
作者：边贡
朝代：明

赋客贪岩壑，登临思渺然。出城看落日，驱马入秋烟。藓缀陵门棨，蘋香寝庙笾。别来曾见说，重补华山篇。
白泉王子居山相近
作者：边贡
朝代：明

尔能耽野趣，吾亦爱村居。白屋情偏好，苍山画不如。桑麻通雪径，鸡犬接烟墟。岁晚青藜在，相过且校书。
盗贼
作者：边贡
朝代：明

盗贼还奔突，传闻过白洋。关河苦迢递，云月复苍茫。贾客回江舸，居人竞野航。鸡鸣戒同伴，或恐犯垂堂。
盘谷
作者：边贡
朝代：明

佳气何盘盘，松柏丛林壑。上有大宗祠，棠棣华繁鄂。始自一人身，分此千万络。
盛封君寿诗
作者：边贡
朝代：明

典属冰衔柱史袍，此生恩遇几人遭。天临北斗清光近，地入东山寿域高。云母屏虚流瑞雪，梅花香暖傍仙桃。广陵归棹同春发，别梦谁怜客子劳。
真州得汝温王中丞书荅寄一首兼呈近怀
作者：边贡
朝代：明

郭西残腊送行车，坝上经年始得书。入陜梦魂遥不阻，守边方略近何如。朱衣却傍风尘际，白发那禁涕泪馀。来使隔江难问讯，暮云春草正愁予。
睡起口号戏呈黎仰止
作者：边贡
朝代：明

两家儿女对船窗，学语真同乳燕双。日午梦回成一莞，不知身世在清江。
知山史君园梅始开邀客过赏时乃子际赴春试因及之次韵
作者：边贡
朝代：明

万蕾含胎尔独先，玉肤琼蕊照高天。临风时有暗香度，未雪早将春思牵。深厚共知培养力，芳菲谁秉发生权。花神夜报郎君信，来岁登瀛冠列仙。
石桥驿南观涨
作者：边贡
朝代：明

夜雨山水发，奔涛盈涧流。石梁嗟已断，何处觅方舟。永路缘朱坂，馀晖映绿畴。登高西北望，隐隐见昭丘。
石桥驿逢詹进士赴京
作者：边贡
朝代：明

六年云卧别京畿，万里重来旧侣稀。紫陌已无尘可拂，玄都惟有燕交飞。寻芳上苑花迎佩，待漏东朝月满衣。乡土尚留司马迹，驷车他日看荣归。
石溪殷子约游永宁寺不果
作者：边贡
朝代：明

寺古尘嚣昼不侵，杖藜萧洒散愁心。三山影落花龛迥，五月寒生碧殿深。腊久老僧长入定，雨馀新竹自成林。怜子亦有追随愿，觉路苍茫未可寻。
石祁子
作者：边贡
朝代：明

冠佩则兆，吾弗敢知。吾所知者，吉凶异仪。或兆或否，偶邪非偶。大哉礼云，臣子常守。
示弟赋
作者：边贡
朝代：明

雁门秋高多烈风，烟沙极目见云中。怜君弓马年来惯，不数翩翩塞上雄。
祷雨
作者：边贡
朝代：明

久祈甘雨集灵官，赫赫骄阳势转难。月驭漫曾离毕宿，雷车空自绕仙坛。巡檐卜润时看础，望极占云夜倚阑。迂腐似闻天鉴迩，古来王者必求端。
秋官刘美之使还居接待院出访
作者：边贡
朝代：明

行尽梁河与汴山，杪秋南出暮春还。极知风采元无比，莫怪驰驱不暂閒。城绕乱蛙青草路，寺临流水夕阳湾。诗坛旧驾高千尺，一榻清风喜重攀。
秋日过西内团殿
作者：边贡
朝代：明

御沟东畔古松盘，曾得先皇倚笑看。龙驭不归鸾吹杳，石廊圆殿镇秋寒。
秋海棠五首
作者：边贡
朝代：明

海棠盈盈开素秋，雨晴斜日上帘钩。幽芳不与春风约，碧榭朱阑俱暮愁。海棠开日近重阳，秋蝶翩翩过短墙。题品要知观物眼，只须风骨不须香。海棠花开秋雨霏，休将迟暮怨芳菲。东园桃李盈千树，昨日秾华今日稀。庭下秋棠开紫绵，映风含雨净娟娟。羽人自解丹丘术，种得花来亦是仙。梧桐叶凋金井阑，芭蕉风雨怨秋残。海棠十月犹含蕊，故伴青松当岁寒。
秋海棠五首·其一
作者：边贡
朝代：明

海棠盈盈开素秋，雨晴斜日上帘钩。幽芳不与春风约，碧榭朱阑俱暮愁。
秋海棠五首·其三
作者：边贡
朝代：明

海棠花开秋雨霏，休将迟暮怨芳菲。东园桃李盈千树，昨日秾华今日稀。
秋海棠五首·其二
作者：边贡
朝代：明

海棠开日近重阳，秋蝶翩翩过短墙。题品要知观物眼，只须风骨不须香。
秋海棠五首·其五
作者：边贡
朝代：明

梧桐叶凋金井阑，芭蕉风雨怨秋残。海棠十月犹含蕊，故伴青松当岁寒。
秋海棠五首·其四
作者：边贡
朝代：明

庭下秋棠开紫绵，映风含雨净娟娟。羽人自解丹丘术，种得花来亦是仙。
秋郊别意为汝南孟翁补作二首
作者：边贡
朝代：明

驱车循广术，言返故乡县。晨光一何绮，熹微散秋甸。宛宛墟曲中，盈盈露华泫。因之感游寓，物候倏已变。岂薄骨肉情，遥重桑梓恋。桑梓在何许，蔼蔼汝南村。绿丛带长薄，清川映柴门。言别上春时，当秋始来还。禾黍一已穫，膴膴见高原。落日樵牧归，凉风散鸡豚。登堂见邻叟，呼儿具盘飧。依依丘中情，款款醉后言。即尔足为乐，安用乘华轩。
秋郊别意为汝南孟翁补作二首·其一
作者：边贡
朝代：明

驱车循广术，言返故乡县。晨光一何绮，熹微散秋甸。宛宛墟曲中，盈盈露华泫。因之感游寓，物候倏已变。岂薄骨肉情，遥重桑梓恋。
秋郊别意为汝南孟翁补作二首·其二
作者：边贡
朝代：明

桑梓在何许，蔼蔼汝南村。绿丛带长薄，清川映柴门。言别上春时，当秋始来还。禾黍一已穫，膴膴见高原。落日樵牧归，凉风散鸡豚。登堂见邻叟，呼儿具盘飧。依依丘中情，款款醉后言。即尔足为乐，安用乘华轩。
移榻
作者：边贡
朝代：明

卧榻便幽赏，虚廊接瞑移。树云低绕栋，阶雨下通池。病间琴相得，心劳砚独知。商歌激流楚，惆怅北山期。
稽勋冯子佩归治祖墓
作者：边贡
朝代：明

油油上谷路，飒飒秋风起。落日客子归，寒烟满墟里。墟里夕灯明，临堂哀泪横。无复报刘日，空陈李密情。携儿负畚锸，自辟山中土。坎坎彻下泉，双棺闭幽户。幽户不重开，向山高筑台。他时华表上，应见鹤飞来。
立春日
作者：边贡
朝代：明

多病逢春笔懒拈，草堂高枕病垂帘。故人恰送鱼酒至，野老不愁年岁添。冉冉雪云虚照水，晖晖晴日乍经檐。衔杯自笑还成醉，吏隐谁能得两兼。
章氏园饯别升之分得木字
作者：边贡
朝代：明

中园飞雨过，逍遥散遐瞩。青云荫华榱，回飙撤炎燠。百卉何葳蕤，芳菲鲜如沐。驾言赠远人，采采沟中绿。迟回未终极，阳景沉西陆。归骥嘶长林，翔禽鸣高木。感物多所思，褰裳以踯躅。踯躅不可留，何以慰衷曲。
端午
作者：边贡
朝代：明

楼船不近打鱼矶，箫鼓中流听者稀。遥想紫宸颁制扇，真惭清禁赐宫衣。池亭映日榴开锦，城郭笼烟柳荡旂。传有湘江年少过，兰桡应吊屈平归。
竹店铺候高生不至
作者：边贡
朝代：明

行尽荒山更涉溪，故人闻说在城西。空庭日午车马寂，惟有鹁鸪深树啼。
筐山道中留别亲故
作者：边贡
朝代：明

发春移舸入冬还，北阙南都去住间。归梦不离官寺月，赏心犹恋故乡山。深怜老病元相倚，敢道淹留且自閒。扶醉别君西郭路，共看华发感朱颜。
筑桥怨
作者：边贡
朝代：明

桥之筑，人痛哭。桥之崩，人不行。不行犹自可，痛哭悲杀我。虬须环卫蟒服尊，谁其坐者鱼朝恩。砖厂供砖石窝石，役夫一丁钱七百。五州十县走登登，前后两年方告毕。沙河桥，千岁牢。渴杀道上人，旱杀田中苗。愿天不雨水勿高，马蹄踏踏桥土裂，中有役夫膏与血。
答殷石溪雪中见寄二首
作者：边贡
朝代：明

瑶华新自石溪来，烛底缄封手自开。银海散花方独眩，玉山当坐忽先颓。边桥市近多春鲤，傍枕瓶香有腊醅。晴日杖藜堪共酌，细看台竹与江梅。白昼春云接地阴，黄昏春雪覆檐深。洛中远忆袁生卧，灞上真怀孟老吟。江麦秀期欣可卜，陇梅开兴恐难禁。石溪渔父能忧世，一曲沧浪万古心。
答殷石溪雪中见寄二首·其一
作者：边贡
朝代：明

瑶华新自石溪来，烛底缄封手自开。银海散花方独眩，玉山当坐忽先颓。边桥市近多春鲤，傍枕瓶香有腊醅。晴日杖藜堪共酌，细看台竹与江梅。
答殷石溪雪中见寄二首·其二
作者：边贡
朝代：明

白昼春云接地阴，黄昏春雪覆檐深。洛中远忆袁生卧，灞上真怀孟老吟。江麦秀期欣可卜，陇梅开兴恐难禁。石溪渔父能忧世，一曲沧浪万古心。
答石峰见怀之作二首
作者：边贡
朝代：明

斗柄当西南，河汉东北倾。零零露华白，晶晶天宇晴。微风度广阴，熠耀时复明。卉木日已黄，秋气日已清。念子理素瑟，苦调多离声。嗷嗷失侣雁，汎汎随波萍。会合固有期，此际难为情。露井梧桐凋，杳杳秋夜凉。眷言怀美人，展转何能当。纤月挂西牗，微明照我床。皎皎琼树姿，寤寐如在傍。近离已不堪，况乃途路长。谁其絷子马，慰我心彷徨。
答石峰见怀之作二首·其一
作者：边贡
朝代：明

斗柄当西南，河汉东北倾。零零露华白，晶晶天宇晴。微风度广阴，熠耀时复明。卉木日已黄，秋气日已清。念子理素瑟，苦调多离声。嗷嗷失侣雁，汎汎随波萍。会合固有期，此际难为情。
答石峰见怀之作二首·其二
作者：边贡
朝代：明

露井梧桐凋，杳杳秋夜凉。眷言怀美人，展转何能当。纤月挂西牗，微明照我床。皎皎琼树姿，寤寐如在傍。近离已不堪，况乃途路长。谁其絷子马，慰我心彷徨。
答顾华玉见怀之作
作者：边贡
朝代：明

离肠如车轮，万转不计程。咫尺阻言宴，何殊在山城。閒曹事稽纂，文墨纷相萦。不见马上人，空闻马蹄声。揽衣步幽闼，脉脉牵遥情。屋上春鸠啼，树杪浮云行。坐惜韶景暮，江皋芳杜生。
简别华文光同年
作者：边贡
朝代：明

朔野北风起，沙蓬飞不休。端居念行客，明发动归舟。古堞鸣禽暮，虚堂落木秋。重来不相见，离梦转悠悠。
简石溪殷子
作者：边贡
朝代：明

飞步云霄二十年，早归乡里共称贤。囊留白璧长捐楚，台冷黄金不到燕。跨马日寻安石墅，闭门时注子云玄。怀君夜对层城立，月色江声两惘然。
红心驿坐雨有怀临淮吴茂宰
作者：边贡
朝代：明

山店苍茫风雨辰，驿楼鸣鼓驻行宾。盘涡似有蛟龙斗，入舍翻疑鸟雀嗔。心是子牟还魏阙，迹非公干且漳滨。孤吟却忆吴明府，逆旅相逢意颇真。
纪会二首
作者：边贡
朝代：明

岁日行春早散衙，忽陪骢马到君家。雪残不用儿童扫，星聚还应太史誇。僻性喜看庭近竹，老年徒梦笔生花。步林却动乡园感，羞见枝头反哺鸦。访旧春城白日斜，相逢词客尽名家。论文聚首元非约，忧国同心可是誇。庭柏故留骢马步，槛风欲动海棠花。徘徊不尽莺鸣意，杳杳回骖接暝鸦。
纪会二首·其一
作者：边贡
朝代：明

岁日行春早散衙，忽陪骢马到君家。雪残不用儿童扫，星聚还应太史誇。僻性喜看庭近竹，老年徒梦笔生花。步林却动乡园感，羞见枝头反哺鸦。
纪会二首·其二
作者：边贡
朝代：明

访旧春城白日斜，相逢词客尽名家。论文聚首元非约，忧国同心可是誇。庭柏故留骢马步，槛风欲动海棠花。徘徊不尽莺鸣意，杳杳回骖接暝鸦。
经西湖
作者：边贡
朝代：明

皇围寂脩夜，驰路直且长。玄湖贯其北，流水何汤汤。孟冬寒气交，原野下微霜。众芳各以萎，鸿雁哀南翔。俯视清川波，仰看明月光。凉风吹我衣，俛首思故乡。故乡不可返，揽辔止彷徨。
绣斧西征为何辅之御史作
作者：边贡
朝代：明

蜀道军容使，秋风振旅还。功成万里外，捷报五云间。电扫妖氛灭，川流战血殷。汉兵随指顾，蕃部凛威颜。晓坐辕门静，宵登剑阁閒。丹心悬海日，绣斧照江关。饮马瞿唐峡，封刀麦子山。班超桓典后，芳驾几人攀。
维洛美刘子也刘子仕洛为大夫作室以奉母君子名之曰荣养风人美之故作是诗焉
作者：边贡
朝代：明

维洛有崇堂，宛与伊阙京。层构何崔峨，仰观浮太清。青云结悬牗，丹霞丽飞甍。鸡鸣事甘旨，爰以隆孝情。定省日在兹，致美良匪盈。嗟嗟宦游子，百世以为荣。荣名本天爵，匪直耀圭组。之子仕京洛，膏泽被遐土。膏泽被遐土，皇鉴亦孔昭。烜烜循吏称，洋洋流汉朝。寔维慰母心，居处良逍遥。逍遥复容与，降陟在斯堂。萱草杂杜衡，罗生前后厢。循基抚婴孺，登俎挹华觞。俯睇洛川流，顾瞻嵩与邙。优哉乐相乐，千春寿未央。
维洛美刘子也刘子仕洛为大夫作室以奉母君子名之曰荣养风人美之故作是诗焉·其一
作者：边贡
朝代：明

维洛有崇堂，宛与伊阙京。层构何崔峨，仰观浮太清。青云结悬牗，丹霞丽飞甍。鸡鸣事甘旨，爰以隆孝情。定省日在兹，致美良匪盈。嗟嗟宦游子，百世以为荣。
维洛美刘子也刘子仕洛为大夫作室以奉母君子名之曰荣养风人美之故作是诗焉·其三
作者：边贡
朝代：明

逍遥复容与，降陟在斯堂。萱草杂杜衡，罗生前后厢。循基抚婴孺，登俎挹华觞。俯睇洛川流，顾瞻嵩与邙。优哉乐相乐，千春寿未央。
维洛美刘子也刘子仕洛为大夫作室以奉母君子名之曰荣养风人美之故作是诗焉·其二
作者：边贡
朝代：明

荣名本天爵，匪直耀圭组。之子仕京洛，膏泽被遐土。膏泽被遐土，皇鉴亦孔昭。烜烜循吏称，洋洋流汉朝。寔维慰母心，居处良逍遥。
维洛美刘子也刘子仕洛为大夫作室以奉母君子名之曰荣养风人美之故作是诗焉伯川子仕为地官大夫能其官且有显陟矣一旦思其母夫人解印绶去予知其必有以也取六义之比赋有兔诗二章以美之·其一
作者：边贡
朝代：明
体裁：古风

有兔何爰爰，宅我中谷阿。中谷一何邃，山石郁嵯峨。脩篁荫清风，秋鞠扬其华。于偃复于息，为乐将如何。
羊公祠留别宪之元之二都护二首
作者：边贡
朝代：明

秋风系马意如何，三月荒祠两度过。落日大江元自永，青山片石为谁磨。愁连西极兵戈满，思入前朝感慨多。却望鹿门怀昔隐，无端归兴绕烟萝。巨舰鳞鳞牵渡头，牙旗闪闪耀江流。深怜鄂渚将军号，已入襄阳稚子讴。刘晏不穷关内饷，子房能运幄中筹。同功异代何终极，岘首嵯峨汉水悠。
羊公祠留别宪之元之二都护二首·其一
作者：边贡
朝代：明

秋风系马意如何，三月荒祠两度过。落日大江元自永，青山片石为谁磨。愁连西极兵戈满，思入前朝感慨多。却望鹿门怀昔隐，无端归兴绕烟萝。
羊公祠留别宪之元之二都护二首·其二
作者：边贡
朝代：明

巨舰鳞鳞牵渡头，牙旗闪闪耀江流。深怜鄂渚将军号，已入襄阳稚子讴。刘晏不穷关内饷，子房能运幄中筹。同功异代何终极，岘首嵯峨汉水悠。
美之席上限韵送别二首
作者：边贡
朝代：明

恻恻重恻恻，当歌忽成默。客车驾双轮，欲挽不可得。华灯粲宵焰，殷勤照行色。月转庭榭光，风起檐树黑。谁能理朱丝，为鼓长相忆。悠悠清川波，矫矫风林翼。翼飞邈难止，波去何时息。怜君万里行，莽莽天南北。罹纷有孤操，涉远无近力。不见寒松枝，岁晚青更直。
美之席上限韵送别二首·其一
作者：边贡
朝代：明

恻恻重恻恻，当歌忽成默。客车驾双轮，欲挽不可得。华灯粲宵焰，殷勤照行色。月转庭榭光，风起檐树黑。谁能理朱丝，为鼓长相忆。
美之席上限韵送别二首·其二
作者：边贡
朝代：明

悠悠清川波，矫矫风林翼。翼飞邈难止，波去何时息。怜君万里行，莽莽天南北。罹纷有孤操，涉远无近力。不见寒松枝，岁晚青更直。
胡菊泉惠我丈菊走笔谢荅四首
作者：边贡
朝代：明

菊花元自菊泉分，见菊真如即对君。安得对君还见菊，短篱斜日坐秋薰。丈菊亭亭入座新，白花辉映白纶巾。生来自有凌云志，可是孤高不近人。一枝分取到山家，月映疏篱水映花。欲把赠梅诗赠菊，暗香浮动影横斜。月闰逢秋菊早芳，盛开还喜近重阳。休怜阒寂朝临水，且看孤清晚耐霜。
胡菊泉惠我丈菊走笔谢荅四首·其一
作者：边贡
朝代：明

菊花元自菊泉分，见菊真如即对君。安得对君还见菊，短篱斜日坐秋薰。
胡菊泉惠我丈菊走笔谢荅四首·其三
作者：边贡
朝代：明

一枝分取到山家，月映疏篱水映花。欲把赠梅诗赠菊，暗香浮动影横斜。
胡菊泉惠我丈菊走笔谢荅四首·其二
作者：边贡
朝代：明

丈菊亭亭入座新，白花辉映白纶巾。生来自有凌云志，可是孤高不近人。
胡菊泉惠我丈菊走笔谢荅四首·其四
作者：边贡
朝代：明

月闰逢秋菊早芳，盛开还喜近重阳。休怜阒寂朝临水，且看孤清晚耐霜。
自岘山趋赴襄城不及门遂宿汉江驿
作者：边贡
朝代：明

黄昏岘山曲，征马倦跻攀。雨过苍林外，虫鸣废井间。断崖成聚落，深巷隔尘寰。古驿悬灯候，重门未上关。
自感一首
作者：边贡
朝代：明

春堂华烛照端居，自感行藏冷笑予。南郡一麾聊复尔，旧京三转欲何如。年华强半稀闻道，月俸无多苦积书。争似骖鸾向云海，驭风长曳紫霞裾。
自汉江泛舟过宜城遇风雨大作
作者：边贡
朝代：明

短棹骛洪河，川行忧畏多。转怜时役苦，无奈旅程何。雾黑江龙斗，云腥岸虎过。黄昏投古驿，从此顺风波。
自泉上归登西门楼
作者：边贡
朝代：明

落日照行盖，凉风吹不休。未消临水兴，还倚对山楼。
自潼口入襄阳道中值雨复霁
作者：边贡
朝代：明

遥遥村舍起孤烟，暧暧斜光落暮川。行处秖疑身入画，别来应有梦相牵。沙边古柳双栖鹭，石上轻蓑一钓船。趋府不愁江路黑，碧山萝月已娟娟。
自述
作者：边贡
朝代：明

新年处处常为客，志在匡时那问家。民病且惭无日减，主恩何敢向人誇。閒来愤世心如火，老去临文眼欲花。春睡忽醒扶杖起，夕阳天外数归鸦。
至日恭闻车驾入都志喜二首
作者：边贡
朝代：明

八骏长驱万里翱，四方周览一心劳。星杓夜夜随黄幄，云盖时时护赭袍。朔野旧闻歼冒顿，洪都今见破宸濠。何人议赏功居首，玉殿承恩醉碧桃。至日连年帝远征，今年至日喜还京。登歌想像聆周雅，振旅传呼列汉旌。皇祚永占千岁历，圣聪明照万方情。灵台旧职今谁掌，不用书云纪太平。
至日恭闻车驾入都志喜二首·其一
作者：边贡
朝代：明

八骏长驱万里翱，四方周览一心劳。星杓夜夜随黄幄，云盖时时护赭袍。朔野旧闻歼冒顿，洪都今见破宸濠。何人议赏功居首，玉殿承恩醉碧桃。
至日恭闻车驾入都志喜二首·其二
作者：边贡
朝代：明

至日连年帝远征，今年至日喜还京。登歌想像聆周雅，振旅传呼列汉旌。皇祚永占千岁历，圣聪明照万方情。灵台旧职今谁掌，不用书云纪太平。
舒通判挽诗
作者：边贡
朝代：明

枕鸡初梦镜虺蟠，回首西山落照残。别驾漫传京兆美，浮生真过古稀难。都门送客三千乘，楚水归航十八滩。猎猎丹旌江雨湿，几人垂泪里中看。
舟中
作者：边贡
朝代：明

江烟江雾拥江漕，漫领长风入短袍。倦里一杯聊放浪，病馀双鬓转刁骚。惟应好事成非易，耐尔今人论大高。自诧齐竽三百辈，总然无较亦应逃。
舟次宝应闻转官太仆之报述怀
作者：边贡
朝代：明

远传新命下江皋，窃喜閒官领骑曹。宸辇未由随日驭，客舟先免溯风涛。山围四塞城池古，月出千峰紫翠高。期效昔贤安吏隐，醉翁亭上读离骚。
舟泊清江有怀交游诸公二首
作者：边贡
朝代：明

未暖金陵席，还趋玉陛行。汉仪欣再睹，虞秩愧惟清。雨雪江南曲，关山岁暮程。临分约归候，春服早须成。日射江流紫，烟沙冻欲开。臈从梅蕊破，春傍雪涛回。北斗瞻星入，东风应律催。鹓鸾隔朝省，不共上元杯。
舟泊清江有怀交游诸公二首·其一
作者：边贡
朝代：明

未暖金陵席，还趋玉陛行。汉仪欣再睹，虞秩愧惟清。雨雪江南曲，关山岁暮程。临分约归候，春服早须成。
舟泊清江有怀交游诸公二首·其二
作者：边贡
朝代：明

日射江流紫，烟沙冻欲开。臈从梅蕊破，春傍雪涛回。北斗瞻星入，东风应律催。鹓鸾隔朝省，不共上元杯。
舟行近沧洲
作者：边贡
朝代：明

白云渺渺水悠悠，两岸芦花覆钓舟。年少自知官绂在，寻常不敢问沧洲。
节义歌为方少参大器作
作者：边贡
朝代：明

囊金失，行子号，还子以金不受丝与毫。良人殂，舅姑老，环堵麻衣不识门前道。吁嗟乎墓中人，虽死死不孤。诸郎致身文且武，恩光下照幽泉土。妻也贞姬夫义夫，列传有名光烈祖，谁道今人不如古。
芮令尹之兴宁
作者：边贡
朝代：明

万里惠州去，旅情应独伤。暮云牛岭暗，秋草雁池荒。古迹怀苏老，清吟和李纲。遥怜蛮聚落，从此识甘棠。
苏山春色
作者：边贡
朝代：明
体裁：五言律诗

东岭仙人迹，韶光每爱看。流莺啼绮树，走马耀银鞍。酒向花前醉，琴宜竹里弹。明朝簿书暇，且作劝农官。
茗屿
作者：边贡
朝代：明

湑湑海气白，楚楚衣冠聚。谁开高奥灵，太尉体光贮。缅仰世则公，乐兹清茗屿。
荅函山希尹
作者：边贡
朝代：明

吏曹清雅复谁如，三载淮阴远谪居。岂谓风蓬叹流转，久从霄汉拟迁除。子平实有归田赋，公干虚传卧病书。乘月共怜霜燕起，悲鸣犹是落弦馀。
荅台峰侍御见候三首
作者：边贡
朝代：明

斜日照雨明霜台，红花白花相映开。野老爱花情太剧，不须招致也能来。葵花半红山雨来，不辞沾湿看花开。主人莫扫花前径，恐破青阴与绿苔。一尊花底思悠然，落日空庭席屡前。酒熟共欢游此地，花开谁与坐明年。
荅台峰侍御见候三首·其一
作者：边贡
朝代：明

斜日照雨明霜台，红花白花相映开。野老爱花情太剧，不须招致也能来。
荅台峰侍御见候三首·其三
作者：边贡
朝代：明

一尊花底思悠然，落日空庭席屡前。酒熟共欢游此地，花开谁与坐明年。
荅台峰侍御见候三首·其二
作者：边贡
朝代：明

葵花半红山雨来，不辞沾湿看花开。主人莫扫花前径，恐破青阴与绿苔。
荅松月伍中丞见寄
作者：边贡
朝代：明

开閤俯江城，怀人独系情。碧云空旧色，黄鸟又新声。剑在终相合，舟閒且自横。凤凰台上月，孤负一春晴。
荅滦江王中丞见怀之作
作者：边贡
朝代：明

院台深处绿阴屯，松下棋枰竹下尊。苦忆去年欢赏地，碧天如水月当门。
荅滦江王大理
作者：边贡
朝代：明

棘台春静日端居，藻思玄情入太初。茂叔故应留径草，公仪安用拔园蔬。极知台鼎身须到，岂独边关事可书。江口暮潮天际月，试从消长看盈虚。
荅秦孟阳长史次韵
作者：边贡
朝代：明

长镵秋圃自锄荒，望入高山路渺茫。不信爱莲亭子上，有人白日到羲皇。尘满纱帷旧业荒，江都云水暮苍茫。清时不用天人策，方朔诙谐侍武皇。
荅秦孟阳长史次韵·其一
作者：边贡
朝代：明

长镵秋圃自锄荒，望入高山路渺茫。不信爱莲亭子上，有人白日到羲皇。
荅秦孟阳长史次韵·其二
作者：边贡
朝代：明

尘满纱帷旧业荒，江都云水暮苍茫。清时不用天人策，方朔诙谐侍武皇。
荅罗兖州
作者：边贡
朝代：明

我抱文园渴，君淹曲阜城。中年俱抱屈，异地各悬情。永夜孤蟾色，新秋旅雁声。况闻吴楚变，汉帝且南征。
荅蒲汀问病
作者：边贡
朝代：明

曲寝真应蛰蠖如，傍人虚拟好端居。走庭风叶从摇落，绕榻霜英倦扫除。日下紫云徒有梦，海东黄鹤久无书。玉堂知旧劳相问，五十三年老病馀。
荅西桥大复二君
作者：边贡
朝代：明

忆在中州日，曾传上苑歌。暮云千里隔，春草四年过。汉殿仍金马，秦关且玉珂。报章惭独晚，才力谢羊何。懒性真成癖，哀吟不当歌。田园自开辟，城市少经过。雨卧山回枕，春行柳拂珂。马周头渐白，无日见常何。
荅西桥大复二君·其一
作者：边贡
朝代：明

忆在中州日，曾传上苑歌。暮云千里隔，春草四年过。汉殿仍金马，秦关且玉珂。报章惭独晚，才力谢羊何。
荅西桥大复二君·其二
作者：边贡
朝代：明

懒性真成癖，哀吟不当歌。田园自开辟，城市少经过。雨卧山回枕，春行柳拂珂。马周头渐白，无日见常何。
草场
作者：边贡
朝代：明

牧马场边苜蓿香，回龙宫外树苍苍。当年骏骨今何处，曾被金鞍侍武皇。
荣恩介寿诗为陈矩庵中丞乃翁作四首
作者：边贡
朝代：明

中年谢簪组，将以遗世荣。晚岁沐崇恩，封诰来承明。金章既煇霍，廌冠亦峥嵘。升拜天子光，闾里咸震惊。悠哉显扬志，爰毕游子情。白云何飘飘，覆彼白下门。游子限江郭，登望穷朝昏。孰云三品崇，能报罔极恩。休光烛遐土，膏泽被元元。庶以立脩誉，永播乾与坤。乾坤荡无极，客子日行迈。永怀将父吟，陟岵发潜嘅。閒登楚丘望，长川皓如带。高榭鸣凉蝉，秋风起江介。烟中树如荠，隐隐见吴会。吴会有高楼，上切星与斗。北牗临玄湖，南窗对钟阜。楼上一老翁，皤皤垂白首。服食皆烟霞，图书是宾友。虽为中丞父，何异商山叟。谁歌难老篇，愿以祝眉寿。
荣恩介寿诗为陈矩庵中丞乃翁作四首·其一
作者：边贡
朝代：明

中年谢簪组，将以遗世荣。晚岁沐崇恩，封诰来承明。金章既煇霍，廌冠亦峥嵘。升拜天子光，闾里咸震惊。悠哉显扬志，爰毕游子情。
荣恩介寿诗为陈矩庵中丞乃翁作四首·其三
作者：边贡
朝代：明

乾坤荡无极，客子日行迈。永怀将父吟，陟岵发潜嘅。閒登楚丘望，长川皓如带。高榭鸣凉蝉，秋风起江介。烟中树如荠，隐隐见吴会。
荣恩介寿诗为陈矩庵中丞乃翁作四首·其二
作者：边贡
朝代：明

白云何飘飘，覆彼白下门。游子限江郭，登望穷朝昏。孰云三品崇，能报罔极恩。休光烛遐土，膏泽被元元。庶以立脩誉，永播乾与坤。
荣恩介寿诗为陈矩庵中丞乃翁作四首·其四
作者：边贡
朝代：明

吴会有高楼，上切星与斗。北牗临玄湖，南窗对钟阜。楼上一老翁，皤皤垂白首。服食皆烟霞，图书是宾友。虽为中丞父，何异商山叟。谁歌难老篇，愿以祝眉寿。
莫愁湖奉饯松月樾冈二都宪仍次前韵
作者：边贡
朝代：明

多病春来久索居，祖筵花柳出郊初。湖中远兴依沙鸟，雨外清尊荐野蔬。名姓会看当宁识，勋劳应付史官书。登朝且上安边疏，漫学文园赋子虚。
萧医士挽词
作者：边贡
朝代：明

术妙轩岐上，年垂耋耄间。烟霞成癖性，松柏是容颜。济物心常在，游仙梦不还。钱塘江口月，长照玉泉山。
董启之按滇过鄞省母夫人焚黄于父墓作难将寸草心报得三春晖十章赠之
作者：边贡
朝代：明

垂柳拂征鞍，雨中行路难。河梁一分手，山叠水漫漫。岁月交心久，江潭别路长。手中双白璧，持赠比干将。离心似明月，皎皎在方寸。但令光不遗，道远何足恨。北堂天未晚，游子归来早。堂前一夜风，开遍宜男草。白发对青芩，日高江院深。豸冠阶下舞，好慰柏舟心。荒垄荐秋蘋，深恩讵能报。嗟嗟死后封，犹是生前诰。人生重乡邦，歧路苦南北。简书限王程，欲住不可得。岁岁中台使，巡行道十三。要知君历处，风土接交南。万里炎荒地，经冬复历春。帝星临柱史，休祀碧鸡神。绣斧肃霜威，澄清志不违。瘴乡人拭目，惊喜见晴晖。
董启之按滇过鄞省母夫人焚黄于父墓作难将寸草心报得三春晖十章赠之·其一
作者：边贡
朝代：明

垂柳拂征鞍，雨中行路难。河梁一分手，山叠水漫漫。
董启之按滇过鄞省母夫人焚黄于父墓作难将寸草心报得三春晖十章赠之·其七
作者：边贡
朝代：明

人生重乡邦，歧路苦南北。简书限王程，欲住不可得。
董启之按滇过鄞省母夫人焚黄于父墓作难将寸草心报得三春晖十章赠之·其三
作者：边贡
朝代：明

离心似明月，皎皎在方寸。但令光不遗，道远何足恨。
董启之按滇过鄞省母夫人焚黄于父墓作难将寸草心报得三春晖十章赠之·其九
作者：边贡
朝代：明

万里炎荒地，经冬复历春。帝星临柱史，休祀碧鸡神。
董启之按滇过鄞省母夫人焚黄于父墓作难将寸草心报得三春晖十章赠之·其二
作者：边贡
朝代：明

岁月交心久，江潭别路长。手中双白璧，持赠比干将。
董启之按滇过鄞省母夫人焚黄于父墓作难将寸草心报得三春晖十章赠之·其五
作者：边贡
朝代：明

白发对青芩，日高江院深。豸冠阶下舞，好慰柏舟心。
董启之按滇过鄞省母夫人焚黄于父墓作难将寸草心报得三春晖十章赠之·其八
作者：边贡
朝代：明

岁岁中台使，巡行道十三。要知君历处，风土接交南。
董启之按滇过鄞省母夫人焚黄于父墓作难将寸草心报得三春晖十章赠之·其六
作者：边贡
朝代：明

荒垄荐秋蘋，深恩讵能报。嗟嗟死后封，犹是生前诰。
董启之按滇过鄞省母夫人焚黄于父墓作难将寸草心报得三春晖十章赠之·其十
作者：边贡
朝代：明

绣斧肃霜威，澄清志不违。瘴乡人拭目，惊喜见晴晖。
董启之按滇过鄞省母夫人焚黄于父墓作难将寸草心报得三春晖十章赠之·其四
作者：边贡
朝代：明

北堂天未晚，游子归来早。堂前一夜风，开遍宜男草。
蒋山次韵
作者：边贡
朝代：明

病起寻芳郭外游，汉人祠庙蒋山头。千盘鸟道缘云转，五色龙江抱日流。隔浦迥看帆窅窅，步林时听鹿呦呦。松阡积雨莎如镞，不有桃花宛是秋。
蔡石冈寄瓶梨
作者：边贡
朝代：明

缀树同梅止渴，登筵比蔗生津。却忆帝炉烧赐，曾分衣白山人。淮北荥南接境，冻姿霜色含秋。如得此君万颗，岂论千户封侯。不缘摘取商洛，定自传分秣陵。笑杀山妻鄙俗，安排慢火相蒸。武帝巡游不返，文园渴病难除。谁致内林一颗，且成封禅之书。
蔡石冈寄瓶梨·其一
作者：边贡
朝代：明

缀树同梅止渴，登筵比蔗生津。却忆帝炉烧赐，曾分衣白山人。
蔡石冈寄瓶梨·其三
作者：边贡
朝代：明

不缘摘取商洛，定自传分秣陵。笑杀山妻鄙俗，安排慢火相蒸。
蔡石冈寄瓶梨·其二
作者：边贡
朝代：明

淮北荥南接境，冻姿霜色含秋。如得此君万颗，岂论千户封侯。
蔡石冈寄瓶梨·其四
作者：边贡
朝代：明

武帝巡游不返，文园渴病难除。谁致内林一颗，且成封禅之书。
薛封君挽歌三章
作者：边贡
朝代：明

泬寥兮江门，公之逝兮鹿豕群奔。公今何居兮泉扃郁幽，谁与公兮遨游。泉扃何有兮厚土绵绵，上跱松柏兮下奠泗渊。公宵处兮昼尔瞑，洞神理兮暧千年。弦诵兮初尝，公渐兮四乡。绿桂兮青峤，有严兮公庙。盍来兮，慰我人怀兮。
薛封君挽歌三章·其一
作者：边贡
朝代：明

泬寥兮江门，公之逝兮鹿豕群奔。公今何居兮泉扃郁幽，谁与公兮遨游。
薛封君挽歌三章·其三
作者：边贡
朝代：明

弦诵兮初尝，公渐兮四乡。绿桂兮青峤，有严兮公庙。盍来兮，慰我人怀兮。
薛汝茂乞莲栽
作者：边贡
朝代：明

薛家池中千叶莲，出波今已叠青钱。分栽不为看花色，要向山窗听雨眠。
藏六轩夜别东卿
作者：边贡
朝代：明

到寺钟初寂，高城夕漏迟。閤云昏冉冉，庭雨冻丝丝。留客灯前席，怀人海上诗。树鸦啼不断，岁杪怨相离。
蝎伤吾足诗以写怀
作者：边贡
朝代：明

足蝎常怀子美愁，下堂今抱子春忧。浮生祸福深难料，卒岁行藏可待谋。香抱水荷花自晚，响回风叶树先秋。不眠起坐还中夜，却傍银河望女牛。
蝶恋花·留别吴白楼
作者：边贡
朝代：明

亭外潮生人欲去，为怕秋声，不近芭蕉树。芳草碧云凝望处，何时重话巴山雨。三板轻船频唤渡，秋水疏杨，欲折丝千缕。白雁横天江馆暮，醉中愁见吴山路。
蝶恋花·送别吴白楼
作者：边贡
朝代：明
体裁：词

亭上雨来人欲去。为怕离声，不近芭蕉树。芳草碧云凝望处。愿生双翼谁能许。万叠衷情那可诉。风柳如烟，荡漾丝千缕。白雁嗷嗷江馆暮。醉中愁见吴山路。
行子
作者：边贡
朝代：明

行子到京舍，故人消息传。钓鱼吹台下，筑室黄河边。插架馀千帙，倾囊有一钱。古来贤达者，往往在林泉。
西台遗恨为吴克学御史作
作者：边贡
朝代：明

晏眺当沈晖，南山正巍巍。孤子天涯心，邈与哀雁飞。雁飞各有止，孤子心无依。念彼堂上亲，乔年邻古稀。经时客梁宋，苦恨温凊违。何知变故来，绣服更麻衣。整驾返初辙，洒泪临江圻。人去秋堂空，凄风吹穗帏。嗟嗟宦游苦，不似前时归。
西台遗恨为吴克学御史作
作者：边贡
朝代：明
体裁：古风

晏眺当沈晖，南山正巍巍。孤子天涯心，邈与哀雁飞。雁飞各有止，孤子心无依。念彼堂上亲，乔年邻古稀。经时客梁宋，苦恨温凊违。何知变故来，绣服更麻衣。整驾返初辙，洒泪临江圻。人去秋堂空，凄风吹繐帏。嗟嗟宦游苦，不似前时归。
西园
作者：边贡
朝代：明
体裁：五言绝句

庭际何所有，有萱复有芋。自闻秋雨声，不种芭蕉树。
西园八景
作者：边贡
朝代：明

朝看长白山，暮看长白山。山色有朝暮，吾心常自閒。清川映白石，游鱼止复行。共有临渊羡，能无结网情。月落古堤上，人行春陌头。晓烟如有意，长伴绿杨楼。初日照园桃，盈盈散霞绮。主人窗中坐，颜色宛相似。共道农家事，辛勤在一春。静观田野际，多少辍耕人。近浦寒烟上，平沙落雁遥。行人欲归去，舟子故招招。寒泉冽古井，上有双梧桐。借问往来者，谁知疏凿功。城外望城中，朝来气逾爽。吾心浩然者，入夜还能长。
西园八景·其一
作者：边贡
朝代：明

朝看长白山，暮看长白山。山色有朝暮，吾心常自閒。
西园八景·其七
作者：边贡
朝代：明

寒泉冽古井，上有双梧桐。借问往来者，谁知疏凿功。
西园八景·其三
作者：边贡
朝代：明

月落古堤上，人行春陌头。晓烟如有意，长伴绿杨楼。
西园八景·其二
作者：边贡
朝代：明

清川映白石，游鱼止复行。共有临渊羡，能无结网情。
西园八景·其五
作者：边贡
朝代：明

共道农家事，辛勤在一春。静观田野际，多少辍耕人。
西园八景·其八
作者：边贡
朝代：明

城外望城中，朝来气逾爽。吾心浩然者，入夜还能长。
西园八景·其六
作者：边贡
朝代：明

近浦寒烟上，平沙落雁遥。行人欲归去，舟子故招招。
西园八景·其四
作者：边贡
朝代：明

初日照园桃，盈盈散霞绮。主人窗中坐，颜色宛相似。
西征诗为洪尚书作
作者：边贡
朝代：明

中兴天子筹边日，总制尚书建节秋。俘馘未旋云鸟阵，捷书先达凤凰楼。西南道路通三峡，老稚欢声动九州。千古汗青谁似得，仲淹威望子房谋。
西轩诗为襄垣府将军作
作者：边贡
朝代：明

朝光丽朱邸，夕雨明绿芳。阳休一何嘉，顾眺临西堂。西堂郁以邃，杳杳尘务绝。右图复左史，回翔尽髦哲。宛转膝上琴，窈窕邺中吟。吟以咏我怀，琴以宣我心。淮南建黄屋，梁王辟东苑。侈纵匪不娱，终以冒皇宪。皇宪不可冒，侈纵不可延。美矣王孙德，永兹黄发年。
西陵访王给事汝温不遇
作者：边贡
朝代：明

狂夫多野性，春到每思家。却访山中客，还逢水际花。薄云阴古殿，鸣鸟聚连沙。迤逦回溪晚，西陵月正斜。
见素林公坐上喜雨
作者：边贡
朝代：明

萧萧灵雨夜垂空，露浥葵心映烛红。忽报水侵庭础外，不知花尽漏声中。云雷自识经纶象，造化同归燮理功。我欲登堂问昭感，如公真见古人风。
观城歌七首
作者：边贡
朝代：明

朱旗绣斧两昭回，南郡城池亦壮哉。明月楼中堪坐啸，关山何处有尘埃。睥睨连云十二楼，西南形胜数荆州。已教岘首为屏绕，更遣巴江作带流。江日曈曈散晓鸦，湖田漠漠隐桑麻。中丞本是阳春脚，散得东风与万家。城廓周回十里通，遥从城上见城中。不知多少王孙第，万户楼台一半红。古堰迢迢枕郭门，城南城北万家村。行人共指丰年兆，雪里青青见麦痕。大北门西掷甲山，山头古庙草斑斑。中丞驻马看遗像，认得将军旧姓关。百雉城头小队行，下闻闾里动欢声。防边不在多戎马，只有人心是甲兵。
观城歌七首·其一
作者：边贡
朝代：明

朱旗绣斧两昭回，南郡城池亦壮哉。明月楼中堪坐啸，关山何处有尘埃。
观城歌七首·其七
作者：边贡
朝代：明

百雉城头小队行，下闻闾里动欢声。防边不在多戎马，只有人心是甲兵。
观城歌七首·其三
作者：边贡
朝代：明

江日曈曈散晓鸦，湖田漠漠隐桑麻。中丞本是阳春脚，散得东风与万家。
观城歌七首·其二
作者：边贡
朝代：明

睥睨连云十二楼，西南形胜数荆州。已教岘首为屏绕，更遣巴江作带流。
观城歌七首·其五
作者：边贡
朝代：明

古堰迢迢枕郭门，城南城北万家村。行人共指丰年兆，雪里青青见麦痕。
观城歌七首·其六
作者：边贡
朝代：明

大北门西掷甲山，山头古庙草斑斑。中丞驻马看遗像，认得将军旧姓关。
观城歌七首·其四
作者：边贡
朝代：明

城廓周回十里通，遥从城上见城中。不知多少王孙第，万户楼台一半红。
观桃吹韵
作者：边贡
朝代：明

影落西池第几湾，种分原自海中间。后天合比仙翁岁，向日真同少女颜。已遣石阑承靓丽，更教宫柳伴清閒。野夫喜见周南化，坐咏桃夭带月还。
观苏门山图
作者：边贡
朝代：明

昔予祇皇役，弭节苏门山。展眺孙登祠，薄暮松扉关。凄风振林木，䬃䬃流区寰。如聆长啸音，来彼白云间。又如见青蓑，囊琴弄潺湲。缅怀沈冥志，上与沮溺班。一别期再游，欲往途路艰。临图起遐想，延伫久忘还。
观苏门山图
作者：边贡
朝代：明
体裁：古风

昔予祇皇役，弭节苏门山。展眺孙登祠，薄暮松扉关。凄风振林木，飒飒流区寰。如聆长啸音，来彼白云间。又如见青蓑，囊琴弄潺湲。缅怀沈冥志，上与沮溺班。一别期再游，欲往途路艰。临图起遐想，延伫久忘还。
观风望云
作者：边贡
朝代：明

云浮剑阁夜英英，白马江边踏月行。传语啼猿莫相近，恐教游子不胜情。
解印后病中书怀二首留别南都诸同游
作者：边贡
朝代：明

敕放青山去，恩同碧海深。静居谐始愿，孤往恝冥心。已破槐南梦，何须泽畔吟。我乡多水竹，苍翠想森森。一别齐川路，两年今始归。久知麋鹿侣，遥待薜萝衣。洞古龙还在，林深鸟不飞。入山城市隔，从此迹应稀。
解印后病中书怀二首留别南都诸同游·其一
作者：边贡
朝代：明

敕放青山去，恩同碧海深。静居谐始愿，孤往恝冥心。已破槐南梦，何须泽畔吟。我乡多水竹，苍翠想森森。
解印后病中书怀二首留别南都诸同游·其二
作者：边贡
朝代：明

一别齐川路，两年今始归。久知麋鹿侣，遥待薜萝衣。洞古龙还在，林深鸟不飞。入山城市隔，从此迹应稀。
诸友二首
作者：边贡
朝代：明

济水源南舜井旁，月明曾共坐宵长。六春暌隔离江路，五月相逢是帝乡。双雁北来河水平，两岸秋阴芦荻生。黑头七度曾过此，不似今回感别情。
诸友二首·其一
作者：边贡
朝代：明

济水源南舜井旁，月明曾共坐宵长。六春暌隔离江路，五月相逢是帝乡。
诸友二首·其二
作者：边贡
朝代：明

双雁北来河水平，两岸秋阴芦荻生。黑头七度曾过此，不似今回感别情。
谒文山祠
作者：边贡
朝代：明

丞相英灵消未消，绛帷灯火飒寒飙。乾坤浩荡身难寄，道路间关梦且遥。花外子规燕市月，水边精卫浙江潮。祠堂亦有西湖树，不遣南枝向北朝。
谒文山祠
作者：边贡
朝代：明

丞相英灵犹未消，绛帷灯火䬃寒飙。乾坤浩荡身难寄，道路间关梦且遥。花外子规燕市月，水边精卫浙江潮。祠堂亦有西湖树，不遣南枝向北朝。
谒文山祠
作者：边贡
朝代：明
体裁：七言律诗

丞相英灵犹未消，绛帷灯火飒寒飙。乾坤浩荡身难寄，道路间关梦且遥。花外子规燕市月，水边精卫浙江潮。祠堂亦有西湖树，不遣南枝向北朝。
谢东园送菊
作者：边贡
朝代：明

薄暮霜篱景色加，名园分得岁寒花。谁知建业骚人馆，不是浔阳处士家。
谷子访予别业
作者：边贡
朝代：明

谷生怜我独，相访到山家。碧水孤村抱，垂杨一径斜。野人共白酒，稚子饭胡麻。坐爱残阳里，庭槐吐细花。
贞女祠
作者：边贡
朝代：明

长城在秦那在齐，齐山古寺春草萋。千载哭夫能变俗，至今犹说杞梁妻。
贞寿诗
作者：边贡
朝代：明

水上双鸳鸯，一失无再偶。良人弃妾去，白发闺中守。竹老有古节，松老无柔枝。峨峨青山石，万古色不移。谁为贞寿歌，请君歌此词。
贞母行为杨晋叔母夫人寿
作者：边贡
朝代：明

同牢不踰年，中道相弃捐。阿母当日心，兰室如黄泉。儿生不见父，但见山头土。向母索父啼，母心良独苦。脱珥易书，剪发为羹。㷀㷀三十霜，儿也成令名。成令名，事元后，封章来，贲林薮。凤冠峨峨翔白首，右佩瑶瑜左琼玖。天与乔龄报贞母，不然安识少师门今有后。
贺人拜官
作者：边贡
朝代：明

仰瞻何啻斗山如，离索无因问起居。云海漫期安旧隐，桥门俄已拜新除。增来白发缘耽句，消尽黄金为买书。重会莫疑参谒少，旅情元忆纵谈馀。
贺刘希尹生子
作者：边贡
朝代：明

碧林春暖凤将雏，沧海宵明蚌出珠。前度共占佳梦恊，后来堪作小名呼。犀钱色映雕盘果，蓬矢香连画壁弧。我亦有儿还似子，会看同学著潜夫。
贺承庵侍史省亲还绩溪
作者：边贡
朝代：明

上疏天门北，驱车海峤东。去留真自得，心迹许谁同。诗入杜陵室，官追桓典风。寿筵家庆好，花对白头翁。
赋俞大参正斋二宜园次二泉韵
作者：边贡
朝代：明

小园开处弟迎兄，兄未归来弟早营。堪入画图传洛社，不须风雨赋彭城。江鸿海雁冥冥色，棣萼荆花宛宛情。一出偶令成白首，始怜身外是虚名。
赋得万里桥送客
作者：边贡
朝代：明

万里桥边树如荠，蜀使入吴真万里。临岐记取丞相语，万里之行此其始。英雄一往人代易，锦水汤汤镇如昔。遗阵空思云鸟形，脩梁已荒车马迹。旬宣使者家在吴，入蜀今为蜀大夫。登桥揽辔一回首，慷慨能轻万里途。
赋得将有事于西畴送王中丞致仕
作者：边贡
朝代：明

发春惊蛰始，土脉动渊泉。时雨宵既零，浮阳蔼平阡。夙兴饰耒耜，驱牛登广原。竭兹畎亩力，感彼农父言。穑事依东作，天时易流愆。南邻有逸夫，日晏高枕眠。四体苟不勤，何以穷岁年。
赋得江上草赠燕泉何子南归
作者：边贡
朝代：明

江上草，何青青，使君归来朝戴星。问君君不言，挽君君不停。十丈风帆疾于矢，苍梧风深竹花紫。云中之君呼不来，空馀泪满潇湘水。潇湘水，清且涟。江头瞻望不可及，惟见草色呈芊绵。请君细鼓南薰调，日对虞皇发长啸。
赋得白鹭洲送柴墟储中丞
作者：边贡
朝代：明

路转长干渡，洲传白鹭名。沧波去不息，绿芷复丛生。隐隐江田抱，团团堰日明。镞沙沈壁垒，墙堞隐台城。湍古晴霓下，蒲深昼虎行。渔人牵网迹，商女踏歌声。佳丽千年恨，豪华六代情。经过夕临眺，谁并客舟横。
赋鹤翎扇寿江翁
作者：边贡
朝代：明

白羽白且鲜，制如秋月圆。青云相与媚，皓雪避其妍。出入仙翁手，逍遥以蹁跹。招彼蓬山侣，乘风下芝田。万寿同所归，飞飞凌紫烟。
赠东山谢万户
作者：边贡
朝代：明

万户侯，丈八矛，临川四境俱休休。万人督，千钟粟，临川四境俱鼓腹。壮有立，老有归，英巨峰前春草肥。白头高眠草堂下，前植青松后梧槚。临安路与临川通，共道将军多祖风。有侄如玄子如琰，不独东山别号同。
赠临漳陈教谕
作者：边贡
朝代：明

白首谈经独可嘉，学宫桃李灿春花。十年镇日甘藜藿，万里何曾问室家。河甸客装冲雪冷，国门贤路入云赊。临分未有琼琚报，愧尔殷勤赠木瓜。
赠伍文定太守移吉安
作者：边贡
朝代：明

巩洛移官日，荆襄过里年。郡符分旧虎，江树听新蝉。河内人虚借，关东政久传。行经五柳宅，一为吊先贤。
赠伍松月
作者：边贡
朝代：明

忆昔荆南远卜居，相逢曾及雁来初。山堂习隐秋看桂，郡阁留欢夜剪蔬。天末往来千里道，箧中悲喜十年书。怀君只似江城月，长愿清光照紫虚。
赠何子元二首
作者：边贡
朝代：明

饮马长城窟，西风陇水鸣。旌旗连朔气，笳吹咽边声。鹿塞秋霜白，龙沙汉月明。共嗟班定远，身是一书生。万里穷边使，三秋出井陉。金鞍装宝络，斑管代青萍。吏识终军貌，人瞻博望星。归来市骏马，持节报明廷。
赠何子元二首·其一
作者：边贡
朝代：明

饮马长城窟，西风陇水鸣。旌旗连朔气，笳吹咽边声。鹿塞秋霜白，龙沙汉月明。共嗟班定远，身是一书生。
赠何子元二首·其二
作者：边贡
朝代：明

万里穷边使，三秋出井陉。金鞍装宝络，斑管代青萍。吏识终军貌，人瞻博望星。归来市骏马，持节报明廷。
赠何邦彦二首
作者：边贡
朝代：明

花林霁宵雨，柔碧光离离。美人驾行车，迤逦双轮迟。轮迟无终极，亲爱从此辞。何以结绸缪，玉瓶金屈卮。浮云暗长路，奄忽天一涯。穷谷多狼豺，水蛰虺与螭。客子戒远道，行行欲安之。行行欲安之，肃肃持邦刑。藉藉于公誉，峨峨高汉廷。君心如列宿，照野何晶荧。又如日在空，皎皎悬丹扃。岂令囹圄子，恻恻归沈冥。
赠何邦彦二首·其一
作者：边贡
朝代：明

花林霁宵雨，柔碧光离离。美人驾行车，迤逦双轮迟。轮迟无终极，亲爱从此辞。何以结绸缪，玉瓶金屈卮。浮云暗长路，奄忽天一涯。穷谷多狼豺，水蛰虺与螭。客子戒远道，行行欲安之。
赠何邦彦二首·其二
作者：边贡
朝代：明

行行欲安之，肃肃持邦刑。藉藉于公誉，峨峨高汉廷。君心如列宿，照野何晶荧。又如日在空，皎皎悬丹扃。岂令囹圄子，恻恻归沈冥。
赠刘介夫举人归金乡限韵作
作者：边贡
朝代：明

云日昼冥冥，幽人过草亭。客衣寒映水，归骑晚侵星。雨外山逾秀，霜前柳正青。醉翁多晏起，行李暂须停。
赠刘希容
作者：边贡
朝代：明

籍籍刘京兆，还家尚黑头。无心恋簪组，有子绍箕裘。月夜楼中坐，花时郭外游。不堪相访地，醒眼话离愁。
赠刘廉宪赴觐
作者：边贡
朝代：明

暂将风雨施蛮乡，早逐秋风入上阳。万里山川真历览，十年车马亦匆忙。乌台旧识冰霜面，紫极重瞻日月光。多少遗贤在丘壑，拟从封事借明扬。
赠别三首
作者：边贡
朝代：明

相逢不忍别，相送思悠悠。风雨一宵话，关山千里愁。暮潮通极浦，寒燕逐行舟。短发年年白，重看是几秋。早叶半辞林，晚蟾初罢吟。入秋乡国梦，垂老故人心。道在宁须禄，官清尚有琴。城隅分手处，惆怅水云深。独持文字印，遥泛木兰舟。古驿寻京口，寒城过石头。诵声分馆夜，吟思捲帘秋。欲问前朝迹，青山是蒋州。
赠别三首·其一
作者：边贡
朝代：明

相逢不忍别，相送思悠悠。风雨一宵话，关山千里愁。暮潮通极浦，寒燕逐行舟。短发年年白，重看是几秋。
赠别三首·其三
作者：边贡
朝代：明

独持文字印，遥泛木兰舟。古驿寻京口，寒城过石头。诵声分馆夜，吟思捲帘秋。欲问前朝迹，青山是蒋州。
赠别三首·其二
作者：边贡
朝代：明

早叶半辞林，晚蟾初罢吟。入秋乡国梦，垂老故人心。道在宁须禄，官清尚有琴。城隅分手处，惆怅水云深。
赠别东塘毛侍御北还
作者：边贡
朝代：明

乌台籍籍振英声，白简棱棱下玉京。风动嵩行秋气爽，月明伊洛晓尘清。神羊影过千人避，骏马声长万里轻。老我病多乡思切，碧梧山下拟归耕。
赠别宁子
作者：边贡
朝代：明

风度与桓典，勋劳更伏波。明珠腾谤巧，骢马避人多。白日就长道，清秋凌大河。非关燕赵别，相送一悲歌。
赠别罗子文同年次韵
作者：边贡
朝代：明

白马青衫杏苑东，醉游曾记往年同。不愁花尽三春雨，长恨蓬飘万里风。短札几回传岭外，片帆何日到闽中。南楼素月怀人处，夜夜凭阑向远空。
赠北山周子二首
作者：边贡
朝代：明

宦接乡山事已稀，谪居犹得近王畿。劝君今夜且雄饮，明日出城风叶飞。华发青袍不染尘，宦程回复主恩新。县人争说中都宰，曾向云霄忤贵人。
赠北山周子二首·其一
作者：边贡
朝代：明

宦接乡山事已稀，谪居犹得近王畿。劝君今夜且雄饮，明日出城风叶飞。
赠北山周子二首·其二
作者：边贡
朝代：明

华发青袍不染尘，宦程回复主恩新。县人争说中都宰，曾向云霄忤贵人。
赠友
作者：边贡
朝代：明

春阳初献岁，芳树日以青。送远及近郊，何由申我情。我情方郁纡，君驾不可停。瞻彼飞鸿翼，联翩共遐征。奕奕云中河，烂烂川上星。中愿渺难遂，伫立以屏营。
赠周予庚使辽左
作者：边贡
朝代：明

翩翩鸣玉珂，千里渡辽河。尔本诗书客，宁闻铙吹歌。立朝同汲黯，出使比萧何。莫厌貂裘敝，霜风塞上多。
赠周文都
作者：边贡
朝代：明

君乘别驾车，南征千里馀。予为燕市客，岁杪意何如。日隐川原暮，江涵云水虚。新春见回雁，知有秣陵书。
赠宋医
作者：边贡
朝代：明

施药漳河口，高龄鬓未华。地疑京兆市，人即宋清家。石壁垂金草，丹炉起玉花。愿传玄牝诀，交臂入青霞。
赠尚子
作者：边贡
朝代：明
体裁：古风

意气凭凌一当百，关西儒生五陵客。少年学书复学剑，老大蹉跎双鬓白。门下诸生半赐麻，闺中小妇犹炊麦。布衣东来谒天子，春日醉卧长安陌。陌头花絮夕纷纷，琼阁如天隔紫云。浩歌翩然却归去，眼底谁是平原君。
赠庄邑博还邹平
作者：边贡
朝代：明

一官欣得孔门登，品秩休论第几层。坛杏午阴看鸟下，市槐秋晚对山凭。鸣钟讲道求多士，跨马寻诗问老僧。閒过范公书院里，拜瞻应拂座尘凝。
赠张御医九龄
作者：边贡
朝代：明

故居移杏圃，新宠沐枫宸。天马飞黄日，云龙际会辰。华陀初入魏，扁鹊旧鸣秦。术妙乾坤秘，功存社稷臣。东衢迎宝镪，西第拥朱轮。家是华胥国，人呼有脚春。翻嗟缝掖士，章句老风尘。
赠张氏汝吉汝诚兄弟
作者：边贡
朝代：明

鲁川何迢迢，太行亦苍苍。行人跃马出门去，何异飞鹤东西翔。爱君此行饮君酒，君家弟兄古未有。夕郎清迥雕鹗姿，秋曹盘礴雷霆手。朝论同归揽辔年，家声况是埋轮后。青春衣绣下中台，山东山西花欲开。休嗟羽翼经年别，早喜阳和及草莱。
赠张生下第还金齿三章
作者：边贡
朝代：明

逆旅嗟同病，相逢罢举杯。别期惊岁月，壮志感风雷。路险三湘隔，心遥一雁催。可怜苏季子，还着敝裘回。北风吹独骑，万里向西南。沅水三秋雨，偏桥十月岚。藓碑怀蜀相，花笔梦江淹。好把山中屋，重题扪虱庵。闻道栖迟地，苔香涧户幽。岭猿相旦暮，山月自春秋。诗画称三绝，图书富九流。秪应嵇阮辈，与尔得同游。
赠张生下第还金齿三章·其一
作者：边贡
朝代：明

逆旅嗟同病，相逢罢举杯。别期惊岁月，壮志感风雷。路险三湘隔，心遥一雁催。可怜苏季子，还着敝裘回。
赠张生下第还金齿三章·其三
作者：边贡
朝代：明

闻道栖迟地，苔香涧户幽。岭猿相旦暮，山月自春秋。诗画称三绝，图书富九流。秪应嵇阮辈，与尔得同游。
赠张生下第还金齿三章·其二
作者：边贡
朝代：明

北风吹独骑，万里向西南。沅水三秋雨，偏桥十月岚。藓碑怀蜀相，花笔梦江淹。好把山中屋，重题扪虱庵。
赠徐子
作者：边贡
朝代：明

丹枣何累累，朝日耀其光。上有同林鸟，飞飞鸣且翔。行子远于役，携手登河梁。旧京渺安之，江永衢路长。戚戚里中语，依依川上情。驾言往相逐，无舟何以航。乖离去则已，但使心无忘。
赠方山郑子二首
作者：边贡
朝代：明

江东有狂士，结屋本深山。为客风尘外，驰声梁楚间。才聆扪虱语，忽作钓鳌还。予亦悠悠者，相逢愧尔閒。好酒耻儒素，谈兵靖塞尘。深怜宋中客，宛似晋时人。到处不谐俗，一生长任真。因君感交态，多少白头新。
赠方山郑子二首·其一
作者：边贡
朝代：明

江东有狂士，结屋本深山。为客风尘外，驰声梁楚间。才聆扪虱语，忽作钓鳌还。予亦悠悠者，相逢愧尔閒。
赠方山郑子二首·其二
作者：边贡
朝代：明

好酒耻儒素，谈兵靖塞尘。深怜宋中客，宛似晋时人。到处不谐俗，一生长任真。因君感交态，多少白头新。
赠春山李侍御
作者：边贡
朝代：明

往岁麻衣出宋中，黄巾流乱太行东。天王诏下军符急，御史兵来贼垒空。筹策自同诸葛亮，谏书人比息夫躬。可怜回首过逢地，万井春烟袅暮风。
赠李都阃
作者：边贡
朝代：明

好武将军独，能文更爱君。异勋江左策，名阀陇西闻。散帙临秋水，投壶过夕曛。长怀醉别处，箫吹遏溪云。
赠杨抚军
作者：边贡
朝代：明

白马香风度落花，绛桃秾李避妍华。长安陌上归来晚，笑指龙楼是外家。
赠殷文济
作者：边贡
朝代：明

几日逢君即送君，客堂卮酒不成醺。途遥共说须加饭，病起谁教却避荤。惊月啼乌还绕树，向风离马亦嘶群。同心落落京华少，寄我音书莫厌勤。
赠毛东塘
作者：边贡
朝代：明

豪雄气盖三千界，按部春回几万家。风采独教天下想，文章偏得士林誇。耶溪饮兴芙蓉棹，闽峤诗情荔子花。应忆旧游惊物换，梁台新柳欲藏雅。
赠王文熙五首
作者：边贡
朝代：明

阳鸟流归音，空堂春风早。居人结远梦，行子就长道。鸡鸣东方白，整驾何草草。叹息素冠诗，繁忧满中抱。总辔城东门，绻绻行子辀。郊原茂时卉，林薄鸣春鸠。登高眺连冈，川途邈且脩。俯睇川上波，泛泛凫与鸥。一为离群感，泪下不能收。昔子往恒山，仓卒不我辞。朅从恒山至，鞶绖何累累。素室曜朱火，哀哀读丧仪。一读一长号，再读声转悲。咄嗟荼苦心，逝者宁见知。逝者为何人，寔惟子先公。往昔涖吾土，蔼蔼多仁风。土人至今思，譬若考与宗。梁木一朝毁，伤哉吾道穷。对子揽长涕，谁谓出无从。平居恨迢远，卜舍依我庐。如何别我去，三载天一隅。留之叹无因，欲往路崎岖。形影隔参商，托彼云中书。不如斯须立，暂得话踟蹰。
赠王文熙五首·其一
作者：边贡
朝代：明

阳鸟流归音，空堂春风早。居人结远梦，行子就长道。鸡鸣东方白，整驾何草草。叹息素冠诗，繁忧满中抱。
赠王文熙五首·其三
作者：边贡
朝代：明

昔子往恒山，仓卒不我辞。朅从恒山至，鞶绖何累累。素室曜朱火，哀哀读丧仪。一读一长号，再读声转悲。咄嗟荼苦心，逝者宁见知。
赠王文熙五首·其二
作者：边贡
朝代：明

总辔城东门，绻绻行子辀。郊原茂时卉，林薄鸣春鸠。登高眺连冈，川途邈且脩。俯睇川上波，泛泛凫与鸥。一为离群感，泪下不能收。
赠王文熙五首·其五
作者：边贡
朝代：明

平居恨迢远，卜舍依我庐。如何别我去，三载天一隅。留之叹无因，欲往路崎岖。形影隔参商，托彼云中书。不如斯须立，暂得话踟蹰。
赠王文熙五首·其四
作者：边贡
朝代：明

逝者为何人，寔惟子先公。往昔涖吾土，蔼蔼多仁风。土人至今思，譬若考与宗。梁木一朝毁，伤哉吾道穷。对子揽长涕，谁谓出无从。
赠王松溪四首
作者：边贡
朝代：明

月下山车往复回，秋深歧路满青苔。不缘乡饮邀宾坐，肯向城池故故来。暮春庭馆见花稀，黄鸟嘤嘤燕子飞。堂北假山苔藓蚀，祇应偏待主人归。雨过茅屋秋草生，霜凄榆塞候禽鸣。閒来倚杖柴门外，童子骑牛短笛横。十年离思一宵同，坐歇寒钟意不穷。碧草未舒湖石畔，黄花争艳竹篱中。
赠王松溪四首·其一
作者：边贡
朝代：明

月下山车往复回，秋深歧路满青苔。不缘乡饮邀宾坐，肯向城池故故来。
赠王松溪四首·其三
作者：边贡
朝代：明

雨过茅屋秋草生，霜凄榆塞候禽鸣。閒来倚杖柴门外，童子骑牛短笛横。
赠王松溪四首·其二
作者：边贡
朝代：明

暮春庭馆见花稀，黄鸟嘤嘤燕子飞。堂北假山苔藓蚀，祇应偏待主人归。
赠王松溪四首·其四
作者：边贡
朝代：明

十年离思一宵同，坐歇寒钟意不穷。碧草未舒湖石畔，黄花争艳竹篱中。
赠王汝立推府之安庆
作者：边贡
朝代：明

奕世簪袍袭主荣，两朝科第接家声。皋陶独守虞廷典，贾谊同归汉史评。藩閤暮云回望地，郡堂秋月坐吟情。褒名喜入观风草，不待三年政已成。
赠环峰王总戎西征
作者：边贡
朝代：明

开府驰声旧，辕门授钺频。日华承盖转，江色映袍新。去作郧山雨，来经蜀道春。军中人尽说，筹策妙如神。
赠石溪殷子
作者：边贡
朝代：明

挂冠心迹与谁明，海阔天遥万里行。岩畔直松伤早伐，仗前朝马戒先鸣。国恩可报身方健，家债初偿事少萦。莫把五湖疑范蠡，古今豪杰本同情。
赠萧医士
作者：边贡
朝代：明

览镜叹华发，出门乡路遥。客装侵暮雨，归楫渡春潮。草绿河阴细，莺啼苑外娇。荷锄行采药，还似赤城樵。
赠郑少尹
作者：边贡
朝代：明

我正雪中卧，君从天上还。节高元自苦，才大可能閒。淅沥听疏竹，苍茫对远山。夜深拚一醉，休当剡溪湾。
赠都督马惟渊
作者：边贡
朝代：明

斩将搴旗处处勋，冠军名姓旧曾闻。班超出塞先投笔，郤縠登坛且好文。海泛直穷蛟蜃窟，山驱深入虎狼群。年来上马披重铠，誓靖风尘报圣君。
赠钱世恩
作者：边贡
朝代：明

向风征马频嘶，独客行吟古堤。百里文星斗下，三年水部河西。遥心浦树烟渺，短梦城乌曙啼。记取今宵醉别，雪堂灯火凄凄。
赠长垣宗室
作者：边贡
朝代：明
体裁：七言绝句

瑶室青编万卷余，宫中谁道日闲居。家臣昨夜长安去，犹向君王乞秘书。
赠长垣宗室二首
作者：边贡
朝代：明

鸟语深宫白日斜，彩毫浓墨散春霞。王孙不学雕虫技，只写忠花与孝花。瑶室青编万卷馀，宫中谁道日閒居。家臣昨夜长安去，犹问君王乞秘书。
赠长垣宗室二首·其一
作者：边贡
朝代：明

鸟语深宫白日斜，彩毫浓墨散春霞。王孙不学雕虫技，只写忠花与孝花。
赠长垣宗室二首·其二
作者：边贡
朝代：明

瑶室青编万卷馀，宫中谁道日閒居。家臣昨夜长安去，犹问君王乞秘书。
赠阎允中
作者：边贡
朝代：明

郊月隐寒树，喔喔霜鸡鸣。翩翩随阳鸟，悠悠惮遐征。客车履晨发，迤逦踰层城。清川带长薄，绿芜萋以荣。江路东南驰，行子慕脩程。金陵帝王宅，佳丽夙遗名。吴观霭岧峣，晋丘亦峥嵘。凭轩一回眺，千载有馀情。
赠阮翁三首
作者：边贡
朝代：明

跃马横戈老尚堪，时时游猎过龙潭。遥知此日非熊兆，不在周南在汉南。鹤发虬须八十龄，白头长对岘山青。朝来虎帐看云坐，閒课诸孙读武经。眉际生毫似发长，采苓时到白云乡。閒来莫向桃源去，恐有渔人识阮郎。
赠阮翁三首·其一
作者：边贡
朝代：明

跃马横戈老尚堪，时时游猎过龙潭。遥知此日非熊兆，不在周南在汉南。
赠阮翁三首·其三
作者：边贡
朝代：明

眉际生毫似发长，采苓时到白云乡。閒来莫向桃源去，恐有渔人识阮郎。
赠阮翁三首·其二
作者：边贡
朝代：明

鹤发虬须八十龄，白头长对岘山青。朝来虎帐看云坐，閒课诸孙读武经。
赠陆文质归云间
作者：边贡
朝代：明

桥西落日桥东虹，碧烟黯黯秋正中。九峰仙客泛槎去，鹤氅虬髯吹晚风。槎头乞药人如市，共说神方能起死。海上传来语不虚，青蛇本是龙宫子。月光星影动银湾，河鼓天孙指顾间。长安亦有君平肆，莫避云涛隔岁还。
赵丽卿豸史座留别限韵
作者：边贡
朝代：明
体裁：五言律诗

听雨罢弹棋，苍茫生远思。遥应白门柳，飘荡绿烟丝。旅迹江花笑，归心海燕知。倚酣方恋别，休诵渭城诗。
赵南渚席上送秦凤山分体得柏梁
作者：边贡
朝代：明

我家东海君东吴，一日相逢游上都。官居并结城南衢，会面不问晨与晡。登山临水时一呼，白马青衫光照途。见者谓是游侠徒，岂知义气卑王卢。中宵坐感头白乌，朝辞阙庭暮江湖。云泥忽如鸿与凫，夕阳下树秋巘孤。回风策策鸣脩芦，于嗟离心不可图，何时归来江上舻。
赵文昌中乙榜雨中感怀见遗走笔和荅
作者：边贡
朝代：明

华发王门晚拜官，齐竽声里独成叹。何人为荐长沙傅，一见文皇献治安。十日春无一日晴，客堂沽酒莫辞倾。纸窗风信梨花雨，恼乱归心是此声。撚断吟须字未安，短歌聊尔代长叹。春风座上无边景，漫道儒官是冷官。春归花落鸟无声，一夜閒愁带雨倾。自古浮云本无定，漫将消息问阴晴。
赵文昌中乙榜雨中感怀见遗走笔和荅·其一
作者：边贡
朝代：明

华发王门晚拜官，齐竽声里独成叹。何人为荐长沙傅，一见文皇献治安。
赵文昌中乙榜雨中感怀见遗走笔和荅·其三
作者：边贡
朝代：明

撚断吟须字未安，短歌聊尔代长叹。春风座上无边景，漫道儒官是冷官。
赵文昌中乙榜雨中感怀见遗走笔和荅·其二
作者：边贡
朝代：明

十日春无一日晴，客堂沽酒莫辞倾。纸窗风信梨花雨，恼乱归心是此声。
赵文昌中乙榜雨中感怀见遗走笔和荅·其四
作者：边贡
朝代：明

春归花落鸟无声，一夜閒愁带雨倾。自古浮云本无定，漫将消息问阴晴。
踏莎行
作者：边贡
朝代：明
体裁：词

露湿春莎，草生芳甸，渔舟迤逦依山转。斜光明灭照村墟，绿槐深护幽人院。小栅鸣鸡，古梁巢燕，柴门不锁蓬蒿遍。问渠莫是武陵源，一溪流水桃花乱。
踏莎行
作者：边贡
朝代：明

露湿春莎，草生芳甸，渔舟迤逦依山转。斜阳明灭照村墟，绿槐深护幽人院。小栅鸣鸡，古梁巢燕，柴门不锁蓬蒿遍。问渠莫是武陵源，一溪流水桃花乱。
车遥遥为前人赋
作者：边贡
朝代：明

车遥遥，风起沙蓬卷。离肠逐双轮，轮转肠亦转。双轮转转临大河，雪花如席冰嵯峨。孟津渡头灯火乱，洛阳城边冠盖多。车遥遥，载君行，载君返。赤凤衔书下紫云，回期莫待春华晚。
车遥遥送钱伯川监税河西
作者：边贡
朝代：明

一车两雕轮，宛转行不已。悠悠河西路，去去百馀里。孟冬北风冽，河水寒不流。朝发城东门，暮至河水头。谁言近别易，近别心更苦。咫尺不相看，天涯在庭户。君行西河上，几日河柳春。攀条采柔芳，愿寄同心人。
辛巳书事七首
作者：边贡
朝代：明

居庸碣石控胡门，玉几由来北极尊。阁道逶迤经海岱，天河隐见出昆崙。斗间遥识三阶列，日下从知九轨存。奠鼎卜郊非浪事，万年圭鬯保文孙。泰陵松柏五云高，再见周康握赤刀。南斗龙文占王气，中原驰道拥旌旄。要荒不乱贻谋远，磐石相维缔搆牢。弘治名臣天慭在，元功应数旧萧曹。龟食庚庚发启光，龙颜日角映扶桑。九朝琬琰陈东序，万国山河履职方。总道祥麟传宝箓，更看天派渡银潢。轩虞落落鸿钧转，矫首沧溟望八荒。汉水东流梦泽开，云蒸龙气划争回。襄城七圣翔空下，少室三花拂驾来。河伯宝图森地轴，上公玉册自中台。千秋万岁应思沛，怅慕歌风拟筑台。明光甲帐下金墀，中史星轺降紫泥。三殿丝纶垂象丽，九霄日月覆盆低。云扶宝鼎皇风穆，天绕玑衡舜政齐。更有求贤温语切，龙光长指钓磻溪。内使传宣总插貂，虎贲联络递乘轺。尔曹肉食浑无赖，天下军输半已凋。朔雪炎风归紫极，铜驼金马郁青霄。万年历服超三五，努力夔龙佐帝尧。晓仗彤云拂羽旗，大行重引汉官仪。紫衣簪笔钩陈迥，白虎谈经刻漏迟。谩道春王传正朔，似闻天乐奏咸池。南天落寞江湖远，北斗时依藿食私。
辛巳书事七首·其一
作者：边贡
朝代：明

居庸碣石控胡门，玉几由来北极尊。阁道逶迤经海岱，天河隐见出昆崙。斗间遥识三阶列，日下从知九轨存。奠鼎卜郊非浪事，万年圭鬯保文孙。
辛巳书事七首·其七
作者：边贡
朝代：明

晓仗彤云拂羽旗，大行重引汉官仪。紫衣簪笔钩陈迥，白虎谈经刻漏迟。谩道春王传正朔，似闻天乐奏咸池。南天落寞江湖远，北斗时依藿食私。
辛巳书事七首·其三
作者：边贡
朝代：明

龟食庚庚发启光，龙颜日角映扶桑。九朝琬琰陈东序，万国山河履职方。总道祥麟传宝箓，更看天派渡银潢。轩虞落落鸿钧转，矫首沧溟望八荒。
辛巳书事七首·其二
作者：边贡
朝代：明

泰陵松柏五云高，再见周康握赤刀。南斗龙文占王气，中原驰道拥旌旄。要荒不乱贻谋远，磐石相维缔搆牢。弘治名臣天慭在，元功应数旧萧曹。
辛巳书事七首·其五
作者：边贡
朝代：明

明光甲帐下金墀，中史星轺降紫泥。三殿丝纶垂象丽，九霄日月覆盆低。云扶宝鼎皇风穆，天绕玑衡舜政齐。更有求贤温语切，龙光长指钓磻溪。
辛巳书事七首·其六
作者：边贡
朝代：明

内使传宣总插貂，虎贲联络递乘轺。尔曹肉食浑无赖，天下军输半已凋。朔雪炎风归紫极，铜驼金马郁青霄。万年历服超三五，努力夔龙佐帝尧。
辛巳书事七首·其四
作者：边贡
朝代：明

汉水东流梦泽开，云蒸龙气划争回。襄城七圣翔空下，少室三花拂驾来。河伯宝图森地轴，上公玉册自中台。千秋万岁应思沛，怅慕歌风拟筑台。
辛巳元日止酒
作者：边贡
朝代：明

草阁逢元日，悠悠一病身。碧山虚对雪，青柳自含春。罢接屠苏盏，长抛漉酒巾。相过见渔父，应笑独醒人。
过北川周子庄
作者：边贡
朝代：明

借问平阳守，泉庄今若何。树稀鸣鸟散，花乱早蜂多。酒坫封苔藓，渔罾罥薜萝。凄凉世交子，忍泪一相过。
过北渚庄二首
作者：边贡
朝代：明

野店长渠绕，郊扉昼不开。茅堂荫榆柳，沙路上莓苔。白鸟晴飞疾，玄禅夕奏哀。主人城市里，经岁几曾来。渚老有高趣，未衰先弃官。心犹壮夫勇，身且布衣寒。雪里中宵坐，灯前细字看。不知东海上，何日起垂竿。
过北渚庄二首·其一
作者：边贡
朝代：明

野店长渠绕，郊扉昼不开。茅堂荫榆柳，沙路上莓苔。白鸟晴飞疾，玄禅夕奏哀。主人城市里，经岁几曾来。
过北渚庄二首·其二
作者：边贡
朝代：明

渚老有高趣，未衰先弃官。心犹壮夫勇，身且布衣寒。雪里中宵坐，灯前细字看。不知东海上，何日起垂竿。
过双泉寺马文明别业怀寄
作者：边贡
朝代：明

却过双泉寺，因怀马舍人。托交空有日，为别动经旬。古泽蓼花乱，高原禾黍新。秋风吹独马，望尔一伤神。
过吕梁
作者：边贡
朝代：明

解缆洪流树，侵星过吕梁。风云犹帝里，山水即吾乡。砚拂秋岚湿，衣沾晓露凉。长年欣暑退，伊轧棹歌长。泽国新秋爽，玄云起北溟。衣冠逢水部，风雨谢山灵。雅意堪留滞，清词足典刑。夕舟兼晓榻，谈坐忆蒲汀。
过吕梁·其一
作者：边贡
朝代：明

解缆洪流树，侵星过吕梁。风云犹帝里，山水即吾乡。砚拂秋岚湿，衣沾晓露凉。长年欣暑退，伊轧棹歌长。
过吕梁·其二
作者：边贡
朝代：明

泽国新秋爽，玄云起北溟。衣冠逢水部，风雨谢山灵。雅意堪留滞，清词足典刑。夕舟兼晓榻，谈坐忆蒲汀。
过姚村旧业村有先君子遗陇
作者：边贡
朝代：明

里巷纷仍在，邻翁半不存。午鸡喧井落，寒犬卧衡门。侧宇天光入，巍阡雾色昏。百年桑梓地，回首一伤魂。
过寿陵故址
作者：边贡
朝代：明

玉体今何所，遗墟夕霭凝。宝衣销野燐，碧瓦蔓沟藤。成戾崩年谥，恭仁葬后称。千秋同一毁，不独汉唐陵。
过寿陵故址（景帝临驭时自建，寻毁之）
作者：边贡
朝代：明

玉体今何所，遗墟夕霭凝。宝衣销野磷，碧瓦蔓沟藤。成戾崩年谥，恭仁葬后称。千秋同一毁，不独汉唐陵。
过故山人园
作者：边贡
朝代：明

园囿碧山隅，山人此旧居。豪华非往昔，冥漠意何如。古木巢寒鸟，残阳隐废墟。伤心醉游处，犹有壁间书。
过汴呈献吉
作者：边贡
朝代：明

两年京郭居，空望故人书。五月梁园道，来乘长史车。川流赴海急，隰日漾沙虚。欲访渔樵径，蓬蒿不可除。
过湘王故宫
作者：边贡
朝代：明

旧日湘王府，凄凉百岁多。堞荒秋荠上，楼厂夕云过。废囿穿狐兔，深宫散绮罗。同行有词客，閒咏黍离歌。
过王履轩墓
作者：边贡
朝代：明

郁郁将军墓，苍苍松桧林。断猿千古梦，归鹤九原心。地胜河流抱，门閒草色侵。承家有儿子，文史富缨簪。
过王生庐墓
作者：边贡
朝代：明

赤日东郊午，言过孝子庐。草衣惟短杖，土屋有藏书。蛛网苔侵户，蜗墙雨溜渠。闵祠看咫尺，比德定何如。
迎神
作者：边贡
朝代：明

陟巉岩兮望九嶷，玄云□兮灵御驰。裸二女兮骖文螭，飞蕙盖兮搴翠旂。沅湘兮无波，涔阳兮际霞。风伯兮前导，欃枪兮后罗。山有木兮木有松，怀重华兮心忡忡。椒酒兮鼍鼓，逢神之降兮风沨沨，将愉享兮君山之宫。
迎銮曲二十首和刘希尹之作
作者：边贡
朝代：明

南幸三吴北幸幽，乾坤开辟两神州。文儒自守高皇训，武将谁分圣主忧。金陵自古帝王都，碧石清江俨画图。五圣百年虚想像，鸾舆曾到此间无。滚滚飞尘千里馀，驿途来往日无虚。皇心旦夕怀慈圣，数遣中官问起居。石头城如银虎盘，金陵山似玉龙蟠。休讶六军停跸久，本来江左是长安。绿柳阴中显赭黄，路人争说见君王。只为荐新供寝庙，水边终日打鱼忙。孝陵重树紫金山，王气葱葱碧汉间。灵殿本无荒草入，扫除霜露始应还。自采民风问老农，微行不遣近官从。那知天子关天象，到处云成五色龙。羽盖霓旌晓出游，绀霞红日映江流。云中帝子三千阙，海上仙人十二楼。青龙山下虎蹄新，玄武湖中跃锦鳞。错意吾皇好渔猎，不知端访后车人。扬子江头驻六师，太平天子赏功时。红云影乱黄龙舰，白日光摇绣虎旗。弓如满月向江开，箭插寒潮捲浪回。水上鼋鼍莫深避，我皇元为射蛟来。江口传呼大驾临，顺流风雨注江心。风起半山群虎啸，雨来深水一龙吟。大君仁圣迥非常，远似唐宗近宋皇。访道先过赵普宅，哀贤还吊魏徵丧。潮落江门烟水秋，云帆八月过扬州。两京驰道三千里，夹岸垂杨接御沟。翩翩龙马控雕戈，白日清秋沛上过。圣主守边思猛士，临风高咏大风歌。九月南征九月回，清源黄菊趁时开。何人得似行宫蕊，两度亲承万寿杯。瑟瑟金风鸣玉銮，路车何日到长安。官河不似江涛险，只恐秋深白露寒。叠鼓凝笳入禁中，似闻韶乐奏南风。通明殿敞秋云碧，阊阖楼开晓日红。雪殿云墀列羽旄，天王开宴赏勋劳。封侯未赐将军印，归马先分战士袍。郊祀元居百礼先，史文虚拟阙今年。小臣曾读三王纪，冬至由来始祭天。
迎銮曲二十首和刘希尹之作·其一
作者：边贡
朝代：明

南幸三吴北幸幽，乾坤开辟两神州。文儒自守高皇训，武将谁分圣主忧。
迎銮曲二十首和刘希尹之作·其三
作者：边贡
朝代：明

滚滚飞尘千里馀，驿途来往日无虚。皇心旦夕怀慈圣，数遣中官问起居。
迎銮曲二十首和刘希尹之作·其二
作者：边贡
朝代：明

金陵自古帝王都，碧石清江俨画图。五圣百年虚想像，鸾舆曾到此间无。
迎銮曲二十首和刘希尹之作·其二十
作者：边贡
朝代：明

郊祀元居百礼先，史文虚拟阙今年。小臣曾读三王纪，冬至由来始祭天。
迎銮曲二十首和刘希尹之作·其五
作者：边贡
朝代：明

绿柳阴中显赭黄，路人争说见君王。只为荐新供寝庙，水边终日打鱼忙。
迎銮曲二十首和刘希尹之作·其八
作者：边贡
朝代：明

羽盖霓旌晓出游，绀霞红日映江流。云中帝子三千阙，海上仙人十二楼。
迎銮曲二十首和刘希尹之作·其六
作者：边贡
朝代：明

孝陵重树紫金山，王气葱葱碧汉间。灵殿本无荒草入，扫除霜露始应还。
迎銮曲二十首和刘希尹之作·其十
作者：边贡
朝代：明

扬子江头驻六师，太平天子赏功时。红云影乱黄龙舰，白日光摇绣虎旗。
迎銮曲二十首和刘希尹之作·其十一
作者：边贡
朝代：明

弓如满月向江开，箭插寒潮捲浪回。水上鼋鼍莫深避，我皇元为射蛟来。
迎銮曲二十首和刘希尹之作·其十三
作者：边贡
朝代：明

大君仁圣迥非常，远似唐宗近宋皇。访道先过赵普宅，哀贤还吊魏徵丧。
迎銮曲二十首和刘希尹之作·其十九
作者：边贡
朝代：明

雪殿云墀列羽旄，天王开宴赏勋劳。封侯未赐将军印，归马先分战士袍。
迎銮曲二十首和刘希尹之作·其十二
作者：边贡
朝代：明

江口传呼大驾临，顺流风雨注江心。风起半山群虎啸，雨来深水一龙吟。
迎銮曲二十首和刘希尹之作·其十五
作者：边贡
朝代：明

翩翩龙马控雕戈，白日清秋沛上过。圣主守边思猛士，临风高咏大风歌。
迎銮曲二十首和刘希尹之作·其十八
作者：边贡
朝代：明

叠鼓凝笳入禁中，似闻韶乐奏南风。通明殿敞秋云碧，阊阖楼开晓日红。
迎銮曲二十首和刘希尹之作·其十四
作者：边贡
朝代：明

潮落江门烟水秋，云帆八月过扬州。两京驰道三千里，夹岸垂杨接御沟。
迎銮曲二十首和刘希尹之作·其四
作者：边贡
朝代：明

石头城如银虎盘，金陵山似玉龙蟠。休讶六军停跸久，本来江左是长安。
迎銮曲（十首）
作者：边贡
朝代：明

九月南征九月回，清源黄菊趁时开。何人得似行宫蕊，两度亲承万寿杯。
迎銮曲（十首）
作者：边贡
朝代：明

孝陵千树紫金山，王气葱葱碧汉间。
灵殿本无荒草入，扫除霜露始应还。
迎銮曲（十首）
作者：边贡
朝代：明

滚滚飞尘千里余，驿途来往日无虚。
皇心旦夕怀慈圣，数有中官问起居。
迎銮曲（十首）
作者：边贡
朝代：明

瑟瑟金风鸣玉銮，路车何日到长安。官河不似江涛险，只恐秋深白露寒。
迎銮曲（十首）
作者：边贡
朝代：明

绿柳阴中显柘黄，路人争说是君王。
只为荐新供寝庙，水边终日打鱼忙。
迎銮曲（十首）
作者：边贡
朝代：明

自采民风问老农，微行不遣近官从。那知天子关天象，到处云成五色龙。
迎銮曲（十首）
作者：边贡
朝代：明

郊祀元君百礼先，史文虚拟阙今年。
小臣曾读三王纪，冬至由来始祭天。
迎銮曲（十首）
作者：边贡
朝代：明

金陵今古帝王都，碧石清江一画图。五圣百年虚想像，鸾舆曾到此间无。
迎銮曲（十首）
作者：边贡
朝代：明

青龙山下虎蹄新，玄武湖中跃锦鳞。错意吾皇好渔猎，不知端访后车人。
运夫谣送方文玉督运
作者：边贡
朝代：明

运船户，来何暮。江上旱风多，春涛不可渡。运船户，来何暮。里河有闸外有滩，断篙折缆愁转船。夜防虫鼠日防漏，粮册分明算升斗。官家但恨仓廪贫，不知淮南人食人。官家但知征戍苦，力尽谁怜运船户。运船户，尔勿哀，司农使者天边来。
近闻石翟子驻节河口喜而有赠二首
作者：边贡
朝代：明

近闻临驻处，陌上草萋萋。碧水春风外，青山晚月西。君车建高节，旅舸系平堤。岂料漳河饮，同闻络纬啼。栖棘诚堪惜，崇迁且汴台。不因盘错试，谁辨镆铘才。赤日昭天鉴，黄河殷地雷。凌秋泛槎去，知向斗边回。
近闻石翟子驻节河口喜而有赠二首·其一
作者：边贡
朝代：明

近闻临驻处，陌上草萋萋。碧水春风外，青山晚月西。君车建高节，旅舸系平堤。岂料漳河饮，同闻络纬啼。
近闻石翟子驻节河口喜而有赠二首·其二
作者：边贡
朝代：明

栖棘诚堪惜，崇迁且汴台。不因盘错试，谁辨镆铘才。赤日昭天鉴，黄河殷地雷。凌秋泛槎去，知向斗边回。
迟贤亭有怀白泉王子诏盖与余同游泰山而余先王子归也
作者：边贡
朝代：明

树杪游云白，风前落絮轻。行蜗上壁篆，斗雀堕檐楹。客驾聊言息，仙踪不可明。怀人望东麓，逦逦曙烟横。